"...Niciodată nu l-am certat pe un credincios care are îndoieli ; niciodată nu i-am cerut cuiva să creadă 
orbeşte. Dacă făceam astfel, ar fi însemnat să dau dreptate tocmai acelora care-i ceruseră să creadă ca ei , 
fără să-si mai pună vreo întrebare. 

Dimpotriv, am socotit întotdeauna că discuţiile, cu idei dintr-o parte si din alta, sunt cât se poate de folositoare 
, dacă sunt purtate cu cinste omenească si numai din dorinţa de a afla adevărul" 

Părintele CLEOPA 



Despre BISERICĂ 
Arhimandrit Cleopa Ilie - "Călăuză în credinţa ortodoxă" 



Pricina care m-a făcut să pun această lucrare sub forma unui dialog cu sectarii a fost următoarea: nu de mult, 
într-una din zile, m-am pomenit în chilia mea cu un predicator adventist din Bacău, care, la stăruinţa unui 
dascăl cunoscut al meu, a venit până aici, însoţit de dascăl si de un alt om - anume Ion Lazăr -, care de curând 
trecuse la adventişti. Pe acesta bunul dascăl s-a luptat să-1 aducă până aici împreună cu predicatorul său 
adventist, zicându-i că dacă predicatorul va dovedi în fata unui preot că adevărul este de partea lui, apoi omul să 
rămână la ei; iar de nu, apoi să revină la Biserica si credinţa lui ortodoxă. 

înţelegând de la tânărul dascăl pricina venirii lor, am început discuţia în cele ale credinţei cu predicatorul 
adventist, de fată fiind si omul care venise să se lămurească. Asa că după o discuţie cu întrebări si răspunsuri, 
predicatorul si-a luat geanta si pălăria, pregătindu-se de plecare, iar creştinul, care ascultase cu luare aminte cele 
discutate de noi, i-a zis: □ Cumetre, eu nu mai merg cu dumneata, ci rămân aici, că Dumnezeu m-a adus aici, ca 
să nu mă rătăcesc!" La care predicatorul i-a răspuns, ieşind pe usă: DEu nu am cu cine vorbi aici, că nu sunt 
înţeles!" 

Astfel, omul a rămas aici cu dascălul si a mers la Sfânta Biserică, apoi, după o sfâtuire mai cu temei, i-am dat si 
o broşură în care se combăteau rătăcirile adventiste si asa, împre- ună cu dascălul, a plecat, urmând Biserica pe 
care o părăsise. 

Aşadar, aducându-mi aminte de multele întrebări puse de predicatorul adventist, m-am gândit ca in cele ce 
urmează, să răspund - măcar mai pe scurt -, atât lui, cât si la alţi sectari, sub forma unui dialog între preot si 
sectar, în acest fel: 

Preotul: Pentru care pricină ai venit aici dumneata? 

Sectarul: Am venit aici ca să-ti arăt adevărul! 

Preotul: Da, adevărul este bine de a se căuta întru toate. Dar cam despre ce vrei să întrebi mai întâi? 

Sectarul: să-mi spui dumneata, mai întâi, ce este Biserica? 

Preotul: Ascultă, omule. Biserica este aşezământul sfânt, întemeiat de Cuvântul cel întrupat al lui Dumnezeu, 
spre sfinţirea si mântuirea oamenilor. 

Sectarul: Eu vreau să ştiu cum înţelegeţi voi, ortodocşii, cuvântul Biserică din Sfânta Scriptură. 

Preotul: la aminte, omule, cele ce-ti spun: Cuvântul Biserică în dumnezeiasca Scriptură are mai multe 
înţelesuri si mai multe numiri. Iar Sfânta Scriptură se foloseşte când de un înţeles, când de altul, când de o 
numire, când de alta. 

Sectarul: Care sunt acele înţelesuri si numiri diferite ale Bisericii în Sfânta Scriptură? 

Preotul: Mai întâi, prin cuvântul Biserică, Sfânta Scriptură a Noului Testament înţelege ierarhia superioară si 
conducătoare a Bisericii, pe care a întemeiat-o Mântuitorul nostru lisus Hristos. 

Sectarul: Care este acea ierarhie superioară si conducă- toare pusă de Mântuitorul în Biserică? 

Preotul: Această ierarhie o formează Sfinţii Apostoli si urmaşii lor: episcopii, preoţii, diaconii (Matei 18, 18; 
Fapte 6, 3-6; 20, 28; loan20, 22-23; Efes. 4, 11-12; I Tim. 3, 1-12; 4, 14; Apoc. 21, 14; Evrei 13, 17). Ierarhia 
bisericească are obârşia în însuşi Domnul nostru lisus Hristos (Matei 10, 1; Luca 10, 1) si în pogorârea 
Sfântului Duh peste apostoli la Cincizecime. Nici unul dintre ei nu si-a luat singur cinstea, ci cei chemaţi de 
Dumnezeu, ca si Aaron, zice Sfântul Apostol Pavel (Evrei 5, 4). Si El (lisus Hristos) a dat pe unii apostoli, pe 
alţii prooroci, pe alţii evanghelisti, pe alţii păstori si învăţători, spre desăvârşirea sfinţilor, la lucrul slujirii, la 
zidirea trupului lui Hristos (Efes. 4, 11-12). Comunitatea Bisericii este organizată ierarhică. Biserica face 
deosebire între păstori si turmă, cler si popor, împreună slujitori sau lucrători cu Dumnezeu (I Cor. 3,9). 

Sectarul: când a pus Mântuitorul această ierarhie în Biserică? 

Preotul: Atunci când a zis către Apostolii Săi: Cine vă ascultă pe voi, pe Mine Mă ascultă, si cine se leapădă de 
voi, de Mine se leapădă (Luca 10, 16); si iarăşi, când a zis: Precum M-a trimis pe Mine Tatăl, vă trimit si Eu pe 
voi (loan 20,21; 17, 18s.a.). 

Sectarul: Ce puteri deosebite a dat Mântuitorul acestei ierarhii superioare si conducătoare a Bisericii? 

Preotul: Mântuitorul a înzestrat cu multe puteri si daruri această ierarhie superioară a Bisericii Sale (I Cor. 12, 

28). 

Sectarul: Care sunt acele puteri si daruri de care spui? 

Preotul: Mântuitorul mai întâi a dat ucenicilor Săi puterea de a lega si a dezlega păcatele oamenilor, în cer si pe 
pământ (Matei 18, 18; loan 20, 22-23); le-a dat puterea disciplinară în Biserică de a pedepsi pe cei vinovaţi de 
călcarea poruncilor lui Hristos (I Cor. 5, 4-5; 1 Tim. 1, 20; Matei 16, 18-19); i-a îmbrăcat cu putere de sus la 
Pogorârea Sfântului Duh (Luca 24, 49; Fapte 2, 2-4); i-a binecuvântat pe ei cu prilejul înălţării Sale la cer (Luca 
24, 51); i-a trimis să propovăduiască Evanghelia la toată zidirea si să boteze în numele Sfintei Treimi - al 
Tatălui, al Fiului si al Sfântului Duh (Matei 28, 18-20). 

Sectarul: Care e cea mai mare autoritate în Biserică? 

Preotul: Cea mai mare autoritate în Biserică sunt episcopii ca urmaşi direcţi ai Sfinţilor Apostoli, despre care 
Sfântul Apostol Pavel zice în Scrisoarea 1 către Corinteni (12, 28): Si pe unii i-a pus Dumnezeu în Biserică, 
întâi pe apostoli, al doilea pe prooroci, al treilea pe învăţători... Fericitul Teodorit al Cirului, lămurind textul din 
1 Timotei 3,13, spune că fpe cei ce se numesc acum episcopi, îi numeau atunci Apostoli; cu trecerea timpului 
numele de Apostol s-a rezervat însă Apostolilor cu adevărat, iar cel de episcop s-a dat celor numiţi odinioară 
Apostolit'. Sfântul Ciprian susţine că fără episcop nu este Biserică. Episcopul este centrul puterii duhovniceşti si 
capul văzut al Bisericii dintr-o anumită regiune. Sinodul episcopilor este autoritatea cea mai mare a Bisericii 
dintr-o parte a creştinătăţii, iar sinodul ecumenic este autoritatea cea mai înaltă a Bisericii Ortodoxe. 

Sectarul: Dar cum se mai înţelege cuvântul Biserică în Sfânta Scriptură? 

Preotul: Prin cuvântul Biserică în Sfânta Scriptură se mai înţelege si totalitatea credincioşilor care sunt botezaţi 
în numele Preasfintei Treimi (al Tatălui, al Fiului si al Sfântului Duh), care se măntuiesc prin păzirea si lucrarea 
tuturor poruncilor lui Hristos si care urmează întru toate aşezământul pus de Mântuitorul si de sfinţii săi 
apostoli în Biserică (Matei 16, 18; Efes. 2, 19-22; 4, 11-15; Col. 1, 18-20). 

Sectarul: Care sunt mărturiile din Sfânta Scriptură care adeveresc numirea Bisericii sub acest înţeles? 

Preotul: Biserica ca totalitatea credincioşilor (păstor si turmă la un loc) are prea multe mărturii scripturistice, 
între care este si aceasta: Ci precum într-un singur trup avem multe mădulare si mădularele nu au toate aceeaşi 
lucrare, asa si noi, cei mulţi, un trup suntem în Hristos si fiecare suntem mădulare unii altora (Rom. 12, 4-5). 
Acest Dtrup" este Biserica, iar Hristos este Capul Trupului, adică al Bisericii (Col. 1, 18; 1, 24; Efes. 1, 22-23; 
4, 25; 5, 23; I Cor. 12, 27 s.a.). 

Sectarul: Cum se mai înţelege cuvântul Biserică în Sfânta Scriptură? 

Preotul: Prin cuvântul biserică, în Sfânta Scriptură se mai înţelege si biserica (materială) ca lăcaş de închinare. 

Sectarul: Ce înţelegeţi prin biserică - lăcaş de închinare? 

Preotul: Prin biserică - lăcaş de închinare se înţelege locul Sfânt menit cultului divin public, precum era 
templul din Vechiul Testament. Numele de Tbisericăf în acest înţeles îl întâlnim în multe locuri ale Sfintei 
Scripturi. Mântuitorul a cinstit încă de copil acest loc Sfânt, adică biserica - lăcaş de închinare, căci de la vărsta 
de 12 ani a venit cu părinţii Lui să se închine în templu (Luca 2, 46-48). 

Această biserică - lăcaş de închinare Mântuitorul a numit-o Tcasă a Meaf (Matei 21, 13) si în fiecare zi învăţa 
poporul într-însa (loan 18, 20). Numele de biserică în înţelesul de lăcaş de închinare publică îl găsim iarăşi în 
Faptele Sfinţilor Apostoli, unde se spune că Pavel si Varnava, ajungând în Antiohia, ...au stat acolo un an 
intreg, adunăndu-se în biserică si învăţând mult popor (Fapte 11, 26). De asemenea, Apostolul Pavel zice, 
referindu-se tot la acest înţeles: Căci mai intâi aud că, atunci când vă adunaţi în biserică, între voi sunt dezbinări 
si în parte cred (I Cor. 1 1, 18). Că în toate Bisericile sfinţilor (creştinilor), femeile voastre să tacă în biserică... 
căci este ruşinos ca femeile să vorbească în biserică (I Cor. 14, 34-35). In toate textele de mai sus, înţelesul 
cuvântului biserică este clar si el arată lăcaşul de adunare pentru cultul public. 

Sectarul: Si care alte nume se mai dau Bisericii în Sfânta Scriptură? 

Preotul: Biserica se mai numeşte si ogorul lui Dumnezeu (I Cor. 3, 9), casa Domnului (Efes. 2, 19-22), Mireasa 
lui Hristos (II Cor. 11,2; Apoc. 21, 2, 9; 22, 17 s.a.), adunarea cuviosilor (Ps. 149, 1) sau a oamenilor drepţi 
(Ps. 110, 1), adunarea celor întâi născuţi (Evrei 12, 23), turma lui Hristos (loan 10, 16), sfeşnic de aur (Apoc. 1, 
20; 2, 1), cetatea lui Dumnezeu (Ps. 86, 2; Apoc. 3, 12), cetatea Dumnezeului celui viu (Apoc. 21, 2; 22, 19), 
stălp si temelie a adevărului (I Tim. 3, 15), sfatul sfinţilor (Ps. 88, 6), trupul lui Hristos (Efes. 1, 22-23; Col. 1, 
24), zidire dumnezeiască (I Cor. 3, 9), Biserică slăvită (Efes. 5, 27), Mireasa Mielului (Apoc. 19, 7; 21, 9); 
patria lui Dumnezeu pe pământ (Efes. 3, 15); casa Dumnezeului lui lacov (Isaia 2, 3), casa lui Hristos (Evrei 3, 
6), Ierusalimul cel Nou (Apoc. 3, 12; 21, 2), casa lui Dumnezeu (I Tim. 3, 15; Evrei 10, 21) s.a. 

Biserica se înfăţişează ca un cer nou si pământ nou, cum a văzut Isaia (65, 17), Petru (II Petru 3, 13) si loan în 
Apocalipsă (21, 1). Biserica este deci o lume nouă. 

Sectarul: Dar câte Biserici aveţi voi, ortodocşii? 

Preotul: Biserica lui Hristos este una, deoarece Mântui- torul a întemeiat o singură Biserică (Matei 16, 18), nu 
mai multe, pentru că Biserica are un singur Cap, pe lisus Hristos, ea fiind înfăţişată ca o singură Mireasă a lui 
Hristos (Efes. 5, 27), ca o casă a lui Dumnezeu si a lui Hristos (Evrei 3,6; 10, 21), ca un trup unic al lui Hristos 
(Rom. 12, 5), ca o singură turmă (loan 10, 16; 21, 15). Biserica se numeşte Sfântă pentru că Sfânt este Capul ei, 
Mântuitorul nostru lisus Hristos (Efes. 5, 25, 27), si în ea locuieşte Duhul Sfânt. 

Sectarul: Dar cum poate fi Biserica voastră Sfântă, dacă la voi se adună prin biserici tot felul de păcătoşi si 
nelegiuiţi? 

Preotul: înţelege, omule, că păcătoşii nu ating sfinţenia Bisericii. Misiunea Bisericii tocmai aceasta este, de a 
face îndreptarea păcătoşilor. Toţi oamenii sunt păcătoşi, asa că nici unul nu poate spune că e lipsit de păcate 
(Fac. 8, 20; Pilde 20, 9; Iov 14, 4; lacov 3, 2; I loan 1,8). Ştiu că voi, sectarii, aveţi pretenţia că în comunitatea 

voastră se adună numai oamenii sfinţi. Dar să ştii că nu aveţi dreptate. Vezi pe marele Apostol Pavel, care era 
vas al alegerii (Fapte 9, 15-16), si care zice despre sine că este cel dintăi păcătos între păcătoşi (I Tim. 1, 15). 

Mântuitorul a asemănat Biserica Sa, în diferite pilde, cu ţarina care cuprinde grâu si neghină (Matei 13, 24-30, 
36), cu năvodul care prinde si peşti buni si peşti răi (Matei 13, 47-50), iar marele Apostol Pavel spune că 
Biserica este casă în care se găsesc vase de cinste si vase de necinste (II Tim. 2, 20). Mântuitorul nu a venit să 
cheme pe cei drepţi, ci pe cei păcătoşi la pocăinţă, căci nu cei sănătoşi au nevoie de doctor, ci cei bolnavi 
(Matei 9, 12). 

Sectarul: Dar de ce ziceţi voi, ortodocşilor, că Biserica voastră este sobornicească si apostolească? 

Preotul: Prin cuvintele TBiserică sobomiceascăt', noi arătăm că Biserica noastră are menirea de a se răspândi în 
toată lumea, cuprinzând pe credincioşii din toate locurile, din toate timpurile si de la toate popoarele, ca o 
încununare a poruncii Mântuitorului, Care a zis: Mergând, învăţaţi toate neamurile... (Matei 28, 19). Sfântul 
Apostol Pavel spune galatenilor si colosenilor că în Biserica lui Hristos nu se face deosebire de neam între 
credincioşi: Nu mai este elin si iudeu, tăiere împrejur si netăiere împrejur, barbar, scit, rob ori slobod, ci toate si 
întru toţi Hristos (Col. 3, 1 1; Gal. 3, 28). Biserică sobornicească înseamnă unirea tuturor cu totul. Fiecare 
membru si toţi la un loc stau în unire cu Biserica întreagă si aceasta cu fiecare membru. 

I se mai spune sobornicească pentru că învăţătura ei este conformă cu întregul adevăr primit de la Hristos, spre 
deosebire de sectă sau de erezie, care are numai o parte de adevăr. Ea este sobornicească sau universală 
(catolică) pentru că deţine adevărul unic si universal. Ortodoxia nu este numai dreaptă credinţă, ci si deplină 
credinţă, adică adevărul întreg. De aceea i se spune sobornicească. Cu acest înţeles găsim cuvântul prima dată la 
Sfântul Ignatie purtătorul de Dumnezeu, care zice că: DUnde este Hristos, acolo este si Biserica 
sobornicească". 

Iar Tapostolicăt' se numeşte Biserica Ortodoxă pentru că ea a fost întemeiată de Mântuitorul prin Sfinţii 
Apostoli (Efes. 2, 20) si a fost răspândită în lume si organizată de la început tot prin Sfinţii Apostoli. Apoi, 
pentru că păstrează neschimbată învăţătura dată de lisus Hristos si de Duhul Sfânt prin Sfinţii Apostoli. Si, în 
sfârşit, pentru că păstrează darurile Sfântului Duh de la Sfinţii Apostoli prin succesiune, adică păstrează 
legătura harului neîntreruptă, de la apostoli si pană astăzi, succesiune numită apostolică. 

Apostolicitatea Bisericii este mărturisită atăt de Sfânta Scriptură, căt si de Sfânta Tradiţie; ei i se mai zice 
apostolică si pentru că ea este zidită pe temelia apostolilor si a proorocilor, piatra din capul unghiului fiind 
însuşi lisus Hristos, întru Care toată zidirea bine alcătuită creste, întru lăcaş sfânt, în Domnul (Efes. 2, 20-22; 1 
Petru 2, 4; Apoc. 21, 14). Ea trăieşte viata în Hristos, asa cum a învăţat de la Sfinţii Apostoli, care sunt cei mai 
autorizaţi interpreţi ai cuvintelor Mântuitorului. 

Acelaşi apostol îndeamnă pe credincioşii săi să se depărteze de învăţătura si de învăţătorii care nu se sprijină pe 
Sfinţii Apostoli. El scrie tesalonicenilor: Drept aceea, fraţilor, staţi neclintiţi si tineti predaniile pe care le-ati 
învăţat, fie prin cuvânt, fie prin epistola noastră (11 Tes. 2, 15). Tot Sfântul Apostol Pavel spune lui Tit: De 
omul eretic, după întâia si a doua mustrare, depărtează-te (Tit 3, 10). 

Sectarul: Ce înţelegeţi voi, ortodocşii, prin Biserica biruitoare si luptătoare si de ce ziceţi voi că sunt două 
Biserici, una în cer si alta pe pământ? 

Preotul: Nu ai dreptate, omule, în cele ce zici si nu înţelegi cele ce întrebi. Noi nu zicem că sunt două Biserici, 
ci una, după cum ti-am arătat mai sus. Dar noi mărturisim că Biserica cea una a lui Hristos se împarte în două 
părţi: una văzută si pământească, a celor vii, si alta nevăzută sau a celor adormiţi. Amândouă acestea alcătuiesc 
o singură Biserică, având acelaşi Cap, pe Hristos (Rom. 14, 7-9; Efes. 1, 10; Matei 22, 32; 28, 18; Luca 15, 10; 
Filip. 2, 10; Efes. 2, 19; Col. 2, 10; Evrei 12, 23). 

Aşadar, înţelege că Biserica celor vii sau pământească, văzută, se mai numeşte si Biserica luptătoare, fiindcă 
membrii ei sunt încă în luptă cu puterile vrăjmaşe ale răului (Efes. 6, 11-13; Gal. 5, 17; 1 Petru 2, 1 1 s.a.). Iar 



prin Biserica biruitoare, noi înţelegem Biserica pe care o formează toţi îngerii si sfinţii din ceruri, care au biruit 
puterile celui rău si au trecut în lumea cea nevăzută si cerească (Evrei 12, 23; Efes. 5, 27;Apoc. 21, lOs.a.). 

Biserica este una singură, dar ea cuprinde pe cei vii de pe pământ, cât si pe cei care au adormit în dreapta 
credinţă, care si ei sunt vii cu sufletul si slăvesc pe Dumnezeu alături de îngeri, si se roagă pentru mântuirea 
lumii întregi. 



DESPRE SFINTA TRADIŢIE 

•> 

Sectarul: Ce este Sfânta Tradiţie, pe care voi, ortodocşii, o socotiţi al doilea izvor al descoperirii dumnezeieşti 
si o puneţi în egalitate cu dumnezeiasca Scriptură? 

Preotul: Sfânta Tradiţie sau Sfânta Predanie este învătătu- ra dată de Dumnezeu prin viu grai Bisericii, din care 
o parte s-a fixat în scris, mai târziu. Ca si Sfânta Scriptura, Sfânta Tradiţie cuprinde descoperirea dumnezeiască 
trebuitoare mântuirii noastre. Ea este viata Bisericii în Duhul Sfânt si curentul viu al vieţii Bisericii, fiind al 
doilea izvor al descoperirii dumnezeieşti si, ca atare, având aceeaşi autoritate ca si Sfânta Scriptură. 

De la Adam si până la Avraam au trecut 3387 de ani(Hronograful de la Neamţ), si cu 430 de ani cât au stat 
israelitii robi în Egipt (Gal. cap. 3), fac 3817 ani. In aceşti ani, nici Sfânta Scriptură nu a fost si nici sâmbăta nu 
s-a ţinut ca sărbătoare de vreun popor. Timp de atâtea mii de ani, oamenii cei credincioşi si aleşi ai lui 
Dumnezeu s-au povăţuit pe calea mântuirii numai prin Sfânta Tradiţie, adică după învăţătura despre Dumnezeu 
însuşită prin viu grai; si numai vreme de 1700 de ani - cât a fost de la Moise până la venirea Domnului - s-au 
călăuzit si de Sfânta Scriptura a Vechiului Testament. 

După cum mai înainte de a se scrie cărţile Vechiului Testament lumea s-a povăţuit la cunoaşterea lui Dumnezeu 
si la calea mântuirii numai prin Sfânta Tradiţie (predania prin viu grai), tot astfel, mai înainte de a se scrie 
cărţile Noului Testament, Sfânta Tradiţie a fost dreptarul după care primii creştini s-au povăţuit la calea 
mântuirii. Primul care a semănat învăţăturile Noului Testament prin viu grai în urechile oamenilor a fost însuşi 
Mântuitorul nostru Iisus Hristos, Care, trei ani si jumătate cât a vestit Evanghelia Sa, nu a scris nimic, ci 
neîncetat în această vreme a învăţat poporul. Iar după ce Si-a împlinit ascultarea către Părintele Său, pe 
apostolii Săi nu i-a trimis să scrie, ci să propovăduiască la toată lumea Evanghelia, spunându-le: Drept aceea, 
mergând, învăţaţi toate neamurile, botezându-le în numele Tatălui si al Fiului si al Sfântului Duh, învătându-le 
sa păzească toate câte v-am poruncit vouă. Si iată, Eu cu voi sunt în toate zilele, până la sfârşitul veacului. 
Amin, (Matei 28, 19-20). 

Din ziua întemeierii ei, anul 33 d.Hr., si până în anul 44 d.Hr., când Sfântul Matei a scris prima Evanghelie, 
Biserica s-a condus fără Scriptura Noului Testament, s-a condus prin Sfânta Tradiţie, din care o parte va fi 
consemnată mai târziu în scris. De asemenea, au fost multe scrieri despre care s-a pretins că sunt inspirate si 
scrise de Sfinţii Apostoli, dar Biserica a fost aceea care le-a admis, le-a recunoscut sau nu ca fiind inspirate, 
deoarece ea trăia adevărul Evangheliei mai înainte ca el să fi fost scris, îl trăia prin Tradiţie. 

Aşadar, iată ce este Sfânta Tradiţie: izvorul si rădăcina ambelor Testamente - al celui Vechi si al celui Nou - si 
de aceea noi o numim al doilea izvor al descoperirii dumnezeieşti si o socotim ca având aceeaşi autoritate si 
însemnătate ca si Sfânta Scriptură. 

Sectarul: Sfânta Scriptură este cuvânt dumnezeiesc si nu este iertat a o înlocui sau a o schimba cu Tradiţia, care 
este cuvânt omenesc, pentru că scrie în Evanghelie: De ce si voi călcaţi porunca lui Dumnezeu pentru datina 
voastră? Iar apoi: ...ati desfiinţat cuvântul lui Dumnezeu pentru datina voastră. Făţarnicilor, bine a proorocit 
despre voi Isaia, când a zis: TPoporul acesta... zadarnic Ma cinstesc ei, învăţând învăţaturi ce sunt porunci ale 
oamenilorf (Matei 15, 3, 6-9; Marcu 7, 13). De aceea nu este voie să înlocuim si sa schimbăm sau să adăugăm 
noi la Legea lui Dumnezeu, cuprinsa în Sfânta Scriptură, prin cuvântul omenesc al Tradiţiei. 

Preotul: Nu este deloc adevărat ceea ce spui dumneata, căci Legea lui Dumnezeu nu este cuprinsă toată numai 
în Sfânta Scriptură. Auzi ce spune dumnezeiescul Evanghelist Ioan, că sunt si alte multe lucruri pe care le-a 
făcut Iisus si care, daca s-ar fi scris cu de-amânuntul, cred ca lumea aceasta n-ar cuprinde cărţile ce s-ar fi scris. 
Amin (loan 21, 25). Iarăşi, acelaşi Evanghelist Ioan scrie în una din epistolele sale: Multe având a va scrie, n- 
am voit sa le scriu pe hârtie si cu cerneală, ci nădăjduiesc să vin la voi si sa vorbesc gura către gura, ca bucuria 
noastră sa fie deplină (II Ioan 1, 12). Aşadar vezi că dumnezeiescul evanghelist mai mult se bucura cu ucenicii 
săi când avea posibilitate să le vorbească prin viu grai (predanie), decât atunci când le trimitea ceva în scris, iar 
voi, sectarii, tineti orbeşte si nebuneşte numai la cele scrise si nu băgaţi de seama că atât Mântuitorul cât si 
mulţi dintre apostoli n-au lăsat nimic în scris, ci au propovăduit prin viu grai. Cred că despre voi a proorocit 
marele Prooroc Isaia că uitându-va, va veţi uita, dar nu veţi vedea (Isaia 6, 9). 

Sectarul: Creştinii nu trebuie să se lase ademeniţi de alte învăţături omeneşti înşelătoare, deosebite de cele 
dumnezeieşti ale Sfintei Scripturi, căci asa ne îndeamnă apostolul: Luaţi aminte să nu va fure minţile cineva cu 
filosofia si cu deşartă înşelăciune din predania omenească, după înţelesurile cele slabe ale lumii si nu după 
Hristos (Col. 2, 8). Aşadar datoria noastră este să ne ferim de înşelăciunea predaniei (tradiţiei) omeneşti. 

Preotul: Dumneata, după cât văd, eşti prea sucit la minte si la înţelegere si nu poţi face nici măcar această 
deosebire, de a înţelege care sunt învăţăturile cele cu predanie omenească si care sunt cele cu predanie 
apostolică si evanghelică. Ai adus aici un citat al Sfintei Scripturi care se referă la predania învăţăturilor 
omeneşti si la filosofia cea deşartă a veacului de acum, si care nu are nici o legătură cu Sfânta Tradiţie cea 
evanghelică si apostolică a Bisericii lui Hristos. Apoi în dosul acestui citat, rău înţeles de dumneata si de cei cu 
aceeaşi înţelegere asemenea dumitale, îti ascunzi viclenia si otrava eresului care te stăpâneşte si te învatâ a te 
împotrivi Predaniei celei apostolice a Bisericii celei dreptmăritoare. Sfânta Tradiţie nu este predanie 
omenească, nici filosofie si nici deşartă înşelăciune, ci este Cuvântul lui Dumnezeu care s-a predat nouă prin 
viu grai. Marele Apostol Pavel ne învaţă si ne îndeamnă să ţinem cu tărie predaniile, zicând: Deci, dar, fraţilor, 
staţi neclintiţi si tineti predaniile pe care le-ati învâtat, fie prin cuvânt, fie prin epistola noastră (II Tes. 2, 15). 
Iar voi, sectarii, îndemnaţi pe creştinii cei neîntăriti sa huleascasi să lase predaniile apostolesti si bisericeşti, 
neîntelegând ca însasi Sfânta Scriptură este un rod al Duhului Sfânt, care a crescut din rădăcina si din pomul 
Sfintei Tradiţii. 

Sectarul: Sfânta Scriptură ne este de ajuns pentru credinţă si pentru mântuirea noastră si deci nu avem nevoie si 
de Tradi- tie. Asa rezulta din cuvintele Apostolului Pavel către Timotei: De mic copil cunoşti Sfintele Scripturi, 
care pot să te întelep- tească spre mântuire, prin credinţa cea întru Hristos Iisus. Toată Scripîura este insuflată 
de Dumnezeu si de folos spre învăţătură, spre mustrare, spre îndreptare, spre înteleptirea cea întru dreptate... (II 
Tim. 3, 15-16). Cuvintele sunt limpezi; oricare adaos la Sfânta Scriptură este de prisos. 

Preotul: Aici este vorba numai de Scriptura Vechiului Testament, căci cea a Noului Testament nu era încă 
scrisa. Pavel îi scrie lui Timotei că Vechiul Testament îi poate servi ca cel mai bun învăţător pentru întărirea 
credinţei în Hristos si pentru educarea în creştinism. După tâlcuirea voastră, a sectarilor, ar urma ca nici cărţile 
Noului Testament - care în marea lor majoritate aveau să fie scrise în perioada ce a urmat acestei scrisori 
adresate de Apostolul Pavel lui Timotei - să nu fie primite, ci să ne ţinem numai de cele ale Vechiului 
Testament, despre care aminteşte aici Marele Pavel lui Timotei. 

Sectarul: Nu putem admite Tradiţia, pentru ca în ea au intrat cu vremea multe elemente false si astfel, mai ales 
astăzi, nu mai putem deosebi Tradiţia cea adevărată si apostolica de cea falsa. 

Preotul: Ascultă, omule! Nu crede în aceasta privinţă mintii tale, nici celor întunecaţi la înţelegere asemenea 
tie. Crede cele ce auzi de la noi, că Biserica lui Hristos a statornicit adevărurile de credinţă - dezvoltate de-a 
lungul Tradiţiei - prin canoanele Apostolice, prin canoanele Sfintelor Sinoade ecumenice, ale celor locale, ale 
cărţilor simbolice, prin mărturisirile de credinţa, întocmite de sfinţi arhierei făcători de minuni, statornicind 
dreptarul sfintei credinţe ortodoxe, care era atacată de multe cete eretice existente în acele vremuri. 

Cât priveşte neschimbarea si nealterarea Sfintei Tradiţii, aceasta se poate controla în baza următoarelor condiţii: 

1 . Sa nu cuprindă în sine contraziceri; să nu se contrazică cu Tradiţia apostolică sigura; sa nu se contrazică cu 
Sfânta Scriptura. Numai fără astfel de contraziceri este posibil ca o învăţătura oarecare din Tradiţie sa provină 
de la Mântuitorul sau de la Sfinţii Apostoli, care au fost sub înrâurirea directă a Sfântului Duh. 

2. Să fi fost ţinută de Bisericile apostolice si sa aibă continuitate neîntreruptă si controlată până astăzi. 

3. Să fi fost recunoscută si urmată totdeauna de întreaga Biserică ecumenică. 

4. Să fie în perfect acord cu toţi, sau daca nu, cel puţin cu cea mai mare parte a părinţilor si învăţătorilor 
bisericeşti. 

Când o tradiţie nu împlineşte aceste condiţii, ea nu poate fi adevărată si sfânta, deci nu poate fi admisa sau 
urmată. 

Sectarul: Cu toate aceste verificări pe care ziceţi ca le-a făcut si le face Biserica Ortodoxă referitor la 
adeverirea Tradiţiei, noi mai siguri suntem pe învăţăturile cuprinse în Sfânta Scriptura. Căci primii creştini 
primeau numai cele scrise în Sfânta Scriptura, după cum este scris: Aceştia (iudeo-crestinii din Bereea) erau 
mai buni la suflet decât cei din Tesalonic; ei au primit cuvântul cu toata osârdia, în toate zilele, cercetând 
Scripturile, daca ele sunt asa (Fapte 17, 1 1). De aici urmează ca noi trebuie să ţinem numai învăţăturile pe care 
le găsim scrise în Sfânta Scriptură. 

Preotul: Dumneata si cei asemenea dumitale înţelegeţi sucit si cu rătăcire si va lăudaţi că tineti numai 
învăţăturile scrise în Sfânta Scriptură. Iar marele Apostol Pavel va ruşinează pe voi, căci el laudă pe creştinii 
din Corint nu pentru că ţineau învăţăturile cele scrise, ci pentru ca îsi aduceau aminte de el si ţineau cu tărie la 
învăţăturile cele nescrise pe care le primiseră prin Predanie (Tradiţie) de la el, scriindu-le: Fraţilor, va laud ca în 
toate vă aduceţi aminte de mine si tineti predaniile cum vi le-am dat (I Cor. 11,2). Oare cum este bine: să 
facem ca voi si să ţinem numai învăţăturile scrise, sau să urmăm pe marele Apostol Pavel, care lauda pe cei ce 
tin predaniile nescrise? Ba mai mult, noi vă dovedim că Sfinţii Apostoli si Evanghelisti au crezut si au predicat 
multe din Sfânta Tradiţie pe care o moşteniseră din vechime si care lucruri nu se găsesc scrise în Sfânta 
Scriptura. Voi vă lăudaţi că tineti numai cele scrise, însă Apostolii propovăduiesc si din cele nescrise în Sfânta 
Scriptură. 

Sectarul: Unde se vede că Apostolii ar fi predicat afara de cele ce sunt scrise în Sfânta Scriptură? 

Preotul: Iată câteva dovezi: Sfântul Apostol Iuda, în epistola sa cea soborniceasca, printre altele zice: Dar 
Mihail Arhanghelul, când se împotrivea diavolului, certându-se cu el pentru trupul lui Moise, n-a îndrăznit să 
aducă judecata de hulă, ci a zis: TSă te certe pe tine Domnul !t' (1,9). Ia caută dumneata în toată Sfânta 
Scriptură si vezi daca vei afla scrise aceste cuvinte. Dar si mai jos, în aceeaşi sfântă epistola, acelaşi apostol 
aminteşte de proorocia lui Enoh, zicând: Dar si Enoh, al şaptelea de la Adam, a proorocit despre aceştia, zicând: 
Iată, a venit Domnul cu zecile de mii de sfinţi ai Lui, ca să facă judecata împotriva tuturor si să mustre pe toţi 
nelegiuiţii de toate faptele nelegiuirii lor, în care au făcut fărădelege, si de toate cuvintele de ocară pe care ei, 
păcătoşi, netemători de Dumnezeu, le-au rostit împotriva Lui (luda 1, 14-15). 

Dar nu numai Iuda Apostolul vorbeşte din Tradiţie, ci si marele Pavel, în epistola a doua către Timotei, iată ce 
zice: După cum Iannes si Iambres s-au împotrivit lui Moise, asa si aceştia stau împotriva adevărului, oameni 
stricaţi la minte si netrebnici pentru credinţa (11 Tim. 3, 8). Si iarăşi, marele Apostol Pavel, adresându-se 
preoţilor din Efes, le zice: ...sa va aduceţi aminte de cuvintele Domnului Iisus, căci El a zis: Mai fericit este a 
da, decât a lua (Fapte 20, 35). Acum te întreb pe dumneata, care crezi numai cele scrise, de unde au luat aceşti 
doi apostoli - Iuda si Pavel - cuvintele de mai sus, căci nicăieri în Sfânta Scriptura nu le vei afla scrise? Vezi 
cum Apostolii au vorbit si au folosit Sfânta Tradiţie si cum greşiţi voi, hulind învăţătura cea nescrisă a Sfintei 
Tradiţii? 

Sectarul: Totuşi, nu este cu putinţă ca Sfânta Tradiţie să se fi putut păstra până astăzi în întregime si în toata 
curăţenia ei de la început si de aceea noi avem garanţie mai mult in învăţaturile scrise din Sfânta Scriptură. 

Preotul: Omule, nu fii surd la înţelegerea celor bune. Ai văzut în cele de mai sus că marele Apostol Pavel lauda 
pe creştinii din Corint pentru că au ţinut cu tărie predaniile cele nescrise asa cum le primiseră din gura lui. Ai 
auzit ca Apostolii însisi au folosit în propovăduirea lor cuvinte direct din Sfânta Tradiţie, cum sunt cele cu 
proorocia lui Enoh si celelalte ti-am arătat încă si prin ce mijloace s-a păstrat de-a lungul veacurilor Sfânta 
Tradiţie si care sunt semnele care garantează nealterarea si curăţenia ei, si totuşi dumneata la toate ai rămas 
neînţelegător si nesimţitor, spunându-mi că nu ai garanţie decât în cele scrise. Acest lucru ma face sa-ti spun: 
Deschide, omule, urechile tale cele de gând si auzi pe acelaşi mare Apostol Pavel, care îndeamnă si sfătuieşte 
pe creştinii din Tesalonic sa fie foarte atenţi si vigilenţi în păstrarea Sfintei Tradiţii, zicându-le: Fraţilor, staţi 
neclintiţi si tineti predaniile pe care le-ati învăţat, fie prin cuvânt, fie prin epistola noastră (II Tes. 2, 15). Iar în 
alt loc: Chiar daca noi sau un înger din cer v-ar vesti alta Evanghelie decât aceea pe care v-am vestit-o, sa fie 
anatema (Gal 1 8) înţelege deci ca anatema este tăiere de la trupul tainic al Bisericii lui Hristos si pogorâre de 
viu în iad cu dracii, si sub aceasta înfricoşata osândă eşti tu si toţi ereticii sectari, care asemenea tie nu voiesc a 
crede învăţăturile cele propovăduite si vestite de apostoli prin viu grai. 

Sectarul: Cum a putut a se păstra vreme de mii de ani aceeaşi normă a Sfintei Tradiţii în Biserică, de vreme ce 
preoţii si scriitorii voştri bisericeşti schimba de la zi la zi adevărul Sfintei Scripturi si predaniile apostolice, care 
la început au existat curate si nealterate? După cum, daca iei în mana o Biblie chiar de acum 50 de ani si o pui 
alături cu cele de azi, nu mai seamănă nicidecum, tot asa au fâcut arhiereii si preoţii voştri si cu alte cârti sfinte 
si cu Sfânta Tradiţie, pe care voi, ortodocşii, vă lăudaţi că o tineti asa cum ati mostenit-o de la apostoli. 

Preotul: Nu este deloc adevărat ceea ce susţii dumneata. Biserica lui Hristos este ocrotită de Duhul Sfânt si nu 
poate greşi (Matei 10, 17-20; Ioan 14, 16-26; 15, 26; 16, 12-14; I Tim. 3, 15 s.a.), fiind condusa în chip nevăzut 
de însuşi întemeietorul ei, Iisus Hristos, până la sfârşitul veacurilor (Matei 28, 20 s.a). Daca unii scriitori 
bisericeşti, fie arhierei, preoţi sau laici, au tradus Biblia din alte limbi sau au îndreptat vreun cuvânt învechit în 
felul lui de a se exprima, în limba de azi a poporului nostru, apoi aceasta a fost o îndreptare si corectare de 
exprimare, iar nu o schimbare de fond a textului biblic. Dacă ar învia astăzi un român de pe vremea lui Mircea 
cel Bâtrân sau a Marelui Ştefan si ai vrea să vorbeşti cu el, aproape că ti-ar părea că este din altă naţie, căci nu 
se mai vorbeşte azi întocmai limba poporului nostru cu cea care se vorbea atunci. Tot astfel si cărţile de pe 
atunci, trecând vremea, s-au corectat de scriitori după vorbirea de azi, dar nu s-a schimbat înţelesul lor 
scrip turistic si tainic. 

Ti-am spus mai înainte că temeiurile pe care se reazemă Sfânta Tradiţie si prin care se asigură păstrarea 
curăţeniei ei originale si transmiterea ei peste veacuri au fost: simbolurile vechi de credinţă, canoanele 
apostolice, definiţiile dogmatice ale celor şapte Sinoade ecumenice s.a. 

Aici mai adaug că în păstrarea neschimbată a Sfintei Tradiţii avem si alte mărturii de mare importantă, precum 
sunt: 

1 . Literatura patristica. Scrierile Sfinţilor Părinţi si ale apologeţilor din vechime sunt pline de astfel de mărturii, 
care dovedesc că Sfânta Tradiţie s-a bucurat totdeauna, în Biserica creştină, de aceeaşi înaltă preţuire: 

- Sfântul Ignatie Teoforul, Părinte Apostolic, ucenic al apostolilor (f 107 d.Hr.), după cum ne mărturiseşte 
istoricul Eusebiu dm Cezareea, îndemna pe credincioşii de pe vremea sa să se ferească de învăţăturile ereticilor 
si să păzească numai Tradiţia apostolică; 

- Sfântul Policarp, episcop al Smirnei, tot un Părinte Apostolic (f 156 d.Hr.), după mărturia aceluiaşi istoric, a 
predat credincioşilor săi aceleaşi cuvinte (învăţături) pe care le-a auzit el direct de la apostoli; 

- Hegesip, ne mărturiseşte tot Eusebiu de Cezareea, s-a sârguit să adune la un loc toate tradiţiile apostolice, si a 
adunat mai multe din ele în cinci cărţi, care însă cu timpul s-au pierdut; 

- Sfântul Irineu (f 202 d.Hr.) mărturiseşte pentru tradiţie în scrierile sale: DToti care voiesc să cunoască 
adevărul, trebuie să se îndrepte către Tradiţia apostolica, în toată lumea cunoscută"; 

- Origen (+ 254 d.Hr.) scria: □ Să fie păstrată Tradiţia bisericească predată prin ordinea succesiunii de la 
apostoli, care exista în biserici până în ziua de astăzi". 

- Sfântul Vasile cel Mare (f 379) mărturisea: DDintre dogmele si propovăduirile păstrate în Biserica, unele le 
avem din doctrina cea scrisă, iar altele le-am primit din Tradiţia apostolilor, prin succesiune, în taină, nescrise; 
si acelea si acestea au aceeaşi putere către evlavie". 

- Sfântul Epifanie (f 403 d.Hr.) zicea: □ Trebuie păstrată Tradiţia, pentru că nu este cu putinţă a afla toate în 
Sfânta Scriptură; Sfinţii Apostoli au depus unele în scrisori, altele în Tradiţie...". 

- Sfântul Ioan Gură de Aur (f 407) scrie: DDe aici (din II Tes. 2, 15) se vede că Apostolii n-au predat toate prin 
scrisoare, ci multe fără scrisori, dar si acestea nescrise sunt demne de crezare. Dacă este Tradiţie, atunci nu 
căuta nimic mai mult". 

- Sfântul Grigorie de Nyssa (+ 394) scria: □ Avem Tradiţia ajunsă la noi de la pârinti, ca o moştenire prin 
succesiune de la apostoli, transmisă prin sfinţii ce au urmat . 

- Clement Alexandrinul (f 215 d.Hr.) zice: □ Aceia care explică Scriptura contra Tradiţiei bisericeşti, au stricat 
norma adevărului. 

- Tot asa de hotărât în această privinţă scria si Sfântul Ciprian (+ 258): DDacă ne vom îndrepta noi la izvorul 
Tradiţiei dumnezeieşti, atunci se va curma rătăcirea omeneasca". 

2. Practica veche a Bisericii este, de asemenea, o impor- tanta mărturie despre valoarea Sfintei Tradiţii si despre 
preţuirea pe care a avut-o ea de la început până astăzi. 

3. In Biserică, încă de la început s-au ivit eretici, care, pentru a-si susţine părerile (rătăcirile), susţineau ca 
practicile lor fac parte din Tradiţia apostolică, socotind-o si ei ca având aceeaşi autoritate ca si Sfânta Scriptură. 
Cei care i-au combătut, nu au negat valoarea Tradiţiei, ci au dovedit numai ca practicile si tradiţiile ereticilor 
erau false si nu puteau avea autoritatea Tradiţiei adevărate apostolice. 

Să nu se uite că mărturiile de mai sus oglindesc în ele credinţa din vremea apostolilor si imediat următoare până 
în secolul al IV-lea. Practica veche a Bisericii este, de asemenea, o importanta mărturie despre valoarea Sfintei 
Tradiţii si despre preţuirea pe care a avut-o de la început până azi. 

Aşadar trebuie ţinută cu mare sfinţenie Sfânta Tradiţie, deoarece în Sfânta Scriptură nu este cu putinţă a afla 
toate cele spre mântuire. Sfânta Scriptură ne învaţă multe să facem, dar nu ne arată cum. De exemplu, ne cere să 
ne botezam, dar nu ne arată si cum; să ne mărturisim, dar nu si cum; să ne împărtăşim, dar nu si cum; să ne 
cununăm, dar nu si cum; să ne rugăm, dar nu si cum, si unde, si când; să facem semnul Sfintei Cruci pe fata 
noastră, după cea scrisă: S-a însemnat peste noi lumina fetei Tale, Doamne (Ps. 4, 6), dar nu ne arată si cum. 

Dar cine ne-a învăţat pe noi, prin scriere, să ne închinăm spre răsărit? Care Scriptură ne arată graiurile chemării 
Sfântului Duh de la sfinţirea Preacuratelor Daruri, adică la sfinţirea pâinii si a paharului euharistie? Care 
învăţătură din Sfânta Scriptură ne arată sa facem binecuvântarea apei botezului si sfinţirea Hrismei (Sfântul si 
Marele Mir)? Care Scriptură ne învata despre întreita afundare a celui ce se botează si lepădările de satana de la 
Botez? 

Rugăciunea de doxologie către Sfânta Treime (adică TSlava Tatălui si Fiului si Sfântului Duhf) din care 
Scriptură ne-a rămas nouă? Si apoi acelaşi mare Sfânt Vasile, după ce ne arata acestea, zice ca: DDaca ne-am 
apuca noi a lăsa cele nescrise, din obiceiuri, ca pe unele ce nu ar avea putere mare, am greşi la înseşi cele mai 
de frunte, păgubind Evanghelia. Aşadar obiceiul ce-1 tine Biserica nescris, ca unul ce este de origine apostoli ca 
si folosit de Sfinţii Părinţi ca Predanie rămasa de la ei în Biserica lui Hristos, are putere de lege". 

Aşadar trebuie reţinut ca importanta si folosul Sfintei Tradiţii provine din raportul strâns ce exista între ea si 
Sfânta Scriptură, căci într-adevăr, ele stau într-un raport de strânsa legătura si de întregire reciprocă, bazat pe 

-9- 



faptul ca amândouă cuprind în ele Sfânta Descoperire si sunt pentru noi izvoarele acesteia. Prin urmare: a) este 
cu neputinţa să se contrazică între ele si b) este cu neputinţă sa nu existe între ele raporturi de reciprocitate. 

Sfânta Scriptură are numai în Sfânta Tradiţie mărturia cea mai sigură pentru canonul cărţilor ei si pentru 
caracterul ei dogmatic (inspiraţia ei divina), iar Sfânta Tradiţie numai prin Sfânta Scriptura îsi poate dovedi 
curăţenia adevărurilor ei. 



DESPRE CULTUL SFINTELOR ICOANE 

Sfânta Scriptură opreşte închinarea la chipuri cioplite si la alte asemănări văzute (Ies. 20, 4; Lev. 26, 1; Deut. 5, 
8; Fapte 17, 29). Dar prin aceasta opreşte numai închinarea întemeiată pe socotinţa că însăşi aceste chipuri 
trebuie cinstite ca dumnezei, adică opreşte închinarea la idoli. Nu opreşte însă cinstirea unor semne si înfăţişări 
ale lui Dumnezeu si ale sfinţilor, când această cinstire nu rămâne la materia din care sunt făcute, ci duce gândul 
nostru la Dumnezeu sau la sfântul închipuit prin ele. Am văzut la capitolul despre cinstirea sfintelor moaşte 
cinstirea ce se dădea unor brâie si ştergare de pe trupul Apostolului Pavel. In Vechiul Testament ni se spune 
despre doi heruvimi sculptaţi, aşezaţi deasupra chivotului Legii, sau de heruvimii brodaţi în catapeteasma din 
lăcaşul sfânt (Ies. 25, 18-22; 26, 31 etc). înaintea lor se tămâia si se făceau închinăciuni (losua 7, 6; Ies. 30, 1, 
7, 8). Precum ne ajutăm de cuvânt ca să ne ridicăm la cele mai presus de cuvânt, tot asa ne folosim si de icoană, 
ca să ne ridicăm mai presus de icoană. Si precum Dumnezeu vrea ca auzul nostru să se sfinţească prin cuvinte 
curate, asa vrea ca si vederea noastră să se sfinţească prin icoane cuvioase, ca prin amândouă aceste simţiri 
superioare, să pătrundă în suflet gânduri curate. 

Sectarul: Nu trebuie să ne închinăm icoanelor, pentru că Dumnezeu este cu totul diferit de icoane, oricât de 
preţios ar fi materialul din care sunt făcute si oricât de artistic ar fi executate. Apostolul Domnului grăieşte 
lămurit: Daca suntem neamul lui Dumnezeu, nu trebuie să socotim că dumnezeirea este asemenea aurului sau 
argintului sau pietrei cioplite de meşteşugul si de iscusinţa omului (Fapte 17, 29). 

Preotul: Aici nu cultul sfintelor icoane se înlătură, ci înţelegerea greşită a păgânilor de a confunda pe 
Dumnezeu cu materia cioplită artistic a chipurilor de idoli, reprezentând pe zeii păgânilor atenieni. Apostolul 
Pavel tocmai vrea să le arate învăţaţilor atenieni în cuvântarea sa din Areopag, că dacă noi, oamenii, - după cum 
si ei însisi credeau - Tsuntem neam al lui Dumnezeut', adică avem suflet imaterial, care este chipul lui 
Dumnezeu în noi, de aici putem deduce că Dumnezeu este si El imaterial ca si sufletul nostru pe care îl avem de 
la El si după care suntem înrudiţi cu El; si deci Dumnezeu nu poate fi socotit identic sau confundat cu materia 
statuilor de zei din templele păgâne ale Atenei. Pe baza acestei deducţii a mintii trebuie să spunem că 
Dumnezeu este eterogen (de altă natură) fată de materia statuilor, si de aceea este absurd a-L confunda cu o 
statuie oarecare, oricât de preţios este materialul din care este turnată si oricât de genială este creaţia artistului 
care a executat-o. 

In Ortodoxie susţinem întocmai acest adevăr. Avem icoane sfinţite din aur si argint etc, executate cu măiestrie 
si cu talent, dar nu susţinem defel că Dumnezeu este identic si omogen (de aceeaşi natură) cu aurul si argintul 
icoanei care-I reprezintă chipul. Noi învăţăm că există un singur Dunmezeu, iar sfintele icoane au cu totul altă 
semnificaţie decât aceea de a fi confundate cu Dumnezeu sau cu sfântul al cărui chip îl reprezintă. Ca urmare, 
învăţătura noastră cu privire la sfintele icoane este identică cu cea din citatul de mai sus si nicidecum în 
contrazicere cu el, anume că dacă si cel din urmă om este mult superior si eterogen tuturor statuilor si icoanelor 
care-i reprezintă chipul, cu atât mai puţin Dumnezeu ar putea fi omogen cu icoanele chipului Său. Dar prin 
aceasta nu se ştirbeşte cu nimic cinstirea sfintelor icoane. 

Sectarul: Icoanele, ca si idolii, sunt simple obiecte mate- riale, neputincioase, iar Dumnezeu a osândit pe cei ce 
nădajdu- iese vreun ajutor de la ele, căci zice psalmistul: Idolii neamuri- lor sunt argint si aur, lucruri făcute de 
mâini omeneşti. Gură au si nu vor grăi; ochi au si nu vor vedea; urechi au si nu vor auzi, că nu este duh în gura 
lor. Asemenea lor să fie toţi cei ce-i fac pe dânşii si toţi cei ce se încred în ei (Ps. 134, 15-18; 113, 12-16). 

Preotul: Citatul acesta al Sfintei Scripturi se referă numai la idoli si în nici un caz la sfintele icoane. Iar dacă 
sfintele icoane sunt idoli, atunci si cei doi heruvimi din Vechiul Testament, precum si chipurile de heruvimi, 
cusute pe catapeteasma de acolo, sunt idoli. Adevărul însă este că nici unele, nici altele nu sunt idoli. Dacă 
chipurile de heruvimi au fost poruncite să se facă chiar de Dumnezeu, nu este cu putinţă ca sfintele icoane să fie 
oprite de El. Si dacă cei ce le-au cinstit si li s-au închinat în Testamentul Vechi, la porunca directă a lui 
Dumnezeu - în timp ce idolatria era foarte aspru interzisă -, n-au putut cădea nicidecum sub osândă, atunci nu 
pot fi osândiţi nici cei ce cinstesc sfintele icoane. Idolii, într-adevăr, sunt neputincioşi, dar sfintele icoane 
adeseori au dat dovada că au în ele putere dumnezeiasca de a face minuni, punând în uimire uneori o lume 
întreagă. Acest fapt este foarte grăitor în sine însuşi privitor la atitudinea pe care trebuie să o avem fată de 
sfintele icoane. 

Sectarul: Cinstirea lui Dumnezeu în icoane si mai ales cinstirea icoanelor cu chipul lui Dumnezeu pe ele, este 
ceva păgânesc, pentru că numai păgânii si-au făcut asemănări ale lui Dumnezeu în diferite feluri si li s-au 
închinat, după cum ne mărturiseşte Apostolul Pavel: (Păgânii) au schimbat slava lui Dumnezeu Celui 
nestricăcios cu asemănarea chipului omului celui stricăcios si al păsărilor si al celor cu patru picioare si al 
târâtoarelor (Rom. 1, 23). Or, este absurd să ne întoarcem la idoli sau la un astfel de păgânism. 

Preotul: Aici este vorba de idoli si de rătăcirile păgânilor relativ la credinţa în Dumnezeu, iar nu de sfintele 
icoane ale creştinilor, care sunt cu totul altceva. în sfintele icoane, creştinii niciodată nu L-au închipuit pe 
Dumnezeu în asemănarea omului stricăcios, sau ca animal cu patru picioare, sau ca târâtor, ci, dimpotrivă, L-au 
zugrăvit asa cum S-a descoperit El oamenilor. Prin aceasta, creştinii si-au fâcut o idee mai clară, mai intuitivă si 
mai precisă despre adevăratul Dumnezeu. Tocmai din acest motiv, sfintele icoane au fost întotdeauna un mijloc 
foarte potrivit pentru adâncirea evlaviei, mai ales la neştiutorii de carte, dar si la oricare om. Prin aceasta si 
artiştii pictori si-au pus talentul în slujba si spre mărirea lui Dumnezeu, Care i-a înzestrat pe ei. 

Sectarul: Dumnezeu nu poate fi văzut de oameni; de aceea nimeni nu ştie cum este El si nu-I poate zugrăvi fata 
în icoane si a face o asemănare a chipului Său adevărat, căci Domnul a zis: ...nu poate vedea omul fata Mea si 
să trăiască (Ies. 33, 20), iar Evanghelistul loan, la fel, a zis: Pe Dumnezeu nimeni nu L-a văzut vreodată (loan 1, 
18; 1 loan 4, 12). Apostolul Pavel a zis, de asemenea: Cel ce singur are nemurire (Dumnezeu) si locuieşte întru 
lumină neapropiată; pe Care nu L-a văzut nimeni dintre oameni, nici nu poate să-L vadă; a Căruia este cinstea si 
puterea veşnică. Amin! (I Tim. 6, 16). 

Preotul: Este adevărat că pe Dumnezeu nimeni nu-L poate vedea în fiinţa Sa, asa cum este, deoarece El este 
Duh (loan 4, 24), nevăzut ochiului material al omului si este nemărginit, încât nu numai ochiul, dar nici mintea 
sau priceperea omului nu-L poate cuprinde, pentru că ar rămâne copleşită de maiestatea infinită a fiinţei Lui. De 
aceea, nu este de mirare dacă este cu neputinţă să-L poată vedea cineva asa cum este. Arhiereii Ve- chiului 
Testament, când intrau o dată pe an în Sfânta Sfintelor, unde Se arăta în lăcaşul Său văzut (în templu), tămâiau 
mult, potrivit unei rânduieli dumnezeieşti, ca să nu vadă cumva pe Dumnezeu si să moară (Ies. 30, 10; Lev. 16, 
2, 12-13). 

Dar trebuie ştiut că icoana are ca model pe însuşi Iisus Hristos, Care la ai Săi a venit (loan 1, 1 1) si în mijlocul 
lor si cu ei a trâit. Cei trei apostoli au căzut la pământ când Iisus Hristos, pe Muntele Tabor, Si-a arătat 
strălucirea dumnezeirii în trupul Său (Matei 17, 6); străjerii de la Mormântul Domnului au căzut la pământ si 
...s-au făcut ca nişte morţi, când au văzut trupul îndumnezeit al lui Iisus Hristos înviat din mormânt (Matei 28, 
4); Apostolul Pavel a căzut orbit la pământ, când i S-a arătat Hristos-Dumnezeu pe drumul spre Damasc (Fapte 
9, 3-8 s.a.). Astfel, vederea lui Dumnezeu a rămas, pentru oamenii muritori si mărginiţi, ceva cu neputinţă. 

Totuşi Biblia - si chiar istoria - ne mărturisesc că au existat adeseori teofanii, hristofanii sau pnevmatofanii 
(cazuri când Dumnezeu-Tatăl, Hristos ori Duhul Sfânt S-au arătat). Nu cumva este o contrazicere între aceste 
arătări si cele spuse mai sus, că Dumnezeu nu poate fi văzut de oameni? Nu! Căci dacă oamenilor le este cu 
neputinţă a vedea vreodată fiinţa lui Dumnezeu, în schimb, Dumnezeu Se poate face văzut ochiului si mintii 
omeneşti în diferite chipuri sau sub diferite forme, fără ca omul să moară. Astfel: 

1. Pe Dumnezeu-Tatăl L-a văzut Avraam în chipul a trei călători la stejaml Mamvri (Fac. 18, 1-3); L-a văzut 
Iacov, care a zis apoi: Am văzut pe Dumnezeu în fata si mântuit a fost sufletul meu (Fac. 32, 30); L-a vâzut 

Moise tot în chip de om, grăind cu el Tfată către fatăt', cum ar grai cineva cu prietenul sâu (Ies. 33, 1 1); tot 
Moise L-a văzut în Muntele Horeb, în rugul ce ardea, si nu se mistuia. (Ies. 3, 2-4); L-a mai văzut apoi Isaia 
Proorocul, după cum însuşi mărturiseşte: ...am vâzut pe Domnul... Vai mie, câ sunt pierdut! Sunt om cu buze 
spurcate si locuiesc în mijlocul unui popor cu buze necurate. Si pe Domnul Savaot L-am văzut cu ochii mei! 
(Isaia 6, 1, 5); L-a văzut Sfântul Prooroc Daniel în chip de om bătrân si într-un cadru foarte minunat (Dan. 7, 9- 
10), iarăşi, Amos Proorocul ne mărturiseşte zicând: Vâzut-am pe Domnul stând lângă altar (9, 1). Si tot asa 
Miheia zice: Am văzut pe Domnul stând pe tronul Său, si toată oştirea cereasca stătea lângă El, la dreapta si la 
stânga Lui (III Regi 22, 19). 

însuşi Dumnezeu a anunţat că Se va arăta unora în chip văzut, după cum spune Sfânta Scriptură: Apoi a zis (lui 
Aaron si surorii lui, Mariam): Ascultaţi cuvintele Mele: De este între voi vreun prooroc al Domnului, Mă arăt 
lui în vedenie si în somn vorbesc cu el. Nu tot asa am grâit si cu robul Meu Moise... Cu el grăiesc gura către 
gura, la arătare si aievea, iar nu în ghicituri, si el vede fata Domnului... (Num. 12, 6-8). 

2. Pe Dumnezeu-Fiul L-au văzut în chip de om preamărit: Daniel Proorocul (Dan. 7, 13-15); diaconul Ştefan 
(Fapte 7, 55-56); Apostolul Pavel, pe drumul Damascului (Fapte 9, 3-5), precum si dumnezeiescul Evanghelist 
Ioan (Apoc. 1, 8, 12-13, 20 s.a.). 

3. Pe Dumnezeu-Duhul Sfânt L-au văzut mulţimile atât la Botezul Domnului, în chip de porumbel (Matei 3,16; 
Luca 3, 21-22), cât si Apostolii la primele Rusalii creştine, în chip de limbi ca de foc (Fapte 2, 1-4). 

După toate acestea este uşor de înţeles că nu este cu vreunei Persoane a Sfintei Treimi, asa cum fiecare dintre 
aceste Persoane a binevoit a se descoperi oamenilor. 

Sectarul: închinătorii la icoane sunt sub puterea diavolului si vor primi de la Dumnezeu pedeapsa cea mai 
mare, căci scris este: Si i s-a dat ei să insufle duh chipului fiarei, ca chipul fiarei să si grăiască si să omoare pe 
toţi câţi nu se vor închina chipului fiarei (Apoc. 13, 15). Apoi mai departe: Si fiara a fost răpusă si, cu ea, 
proorocul mincinos, cel ce făcea înaintea ei semnele cu care amăgea pe cei ce au purtat semnul fiarei si pe cei 
ce s-au închinat chipului ei. Amândoi (fiara si proorocul cel mincinos, care este fiara a doua) au fost aruncaţi de 
vii în iezerul de foc, unde arde pucioasă. Iar ceilalţi (închinători la chipul fiarei) au fost ucişi cu sabia care iese 
din gura Celui ce sade pe cal, si toate păsările s-au săturat din trupurile lor (Apoc. 19, 20-21). Astfel de pedepse 
vor primi toţi cei ce se lasă amăgiţi închinându-se la icoane. 

Preotul: Nu sunt deloc adevărate cele ce ai urzit în deşertăciunea mintii tale, căci nu închinătorii la sfintele 
icoane vor fi pedepsiţi de Dumnezeu, ci închinătorii diavolului, care sunt sub puterea lui si i s-au închinat si i-au 
slujit. Aceştia împreună cu cel căruia i s-au supus vor lua o dreaptă pedeapsă de la Dumnezeu. Căci în citatele 
de mai sus, □ chipul fiarei" nu înseamnă chipul lui Dumnezeu, al Fiului sau al sfinţilor Săi zugrăviţi în icoane 
sfinte, ci înseamnă chipul diavolului sau al lui antihrist, iar acesta este o persoană puternică (mai probabil o 
colectivitate de astfel de persoane în colaborare), care, înainte de venirea a doua a Domnului, va acţiona cu 
furie împotriva lui Iisus Hristos si a Bisericii Sale, fiind în slujba si puterea diavolului; în acesta va predomina 
un caracter bestial de fiară, în locul simtămintelor omeneşti. Fiara dintâi este antihrist (om diavolesc sau diavol 
întrupat), apărut in lume sub aspect politic de stăpânitor (Apoc. 13, 1-10). Iar fiara a doua este antihrist sub o 
apariţie religioasă, de profet mincinos (Apoc. 13, 11-18). Diavolul, prin antihristul, sub o forma sau alta, caută 
să întoarcă pe oameni de la închinarea la chipul lui Dumnezeu, către închinarea chipului său. Acesta este 
înţelesul citatului de mai sus, si este de la sine înţeles că închinarea din urmă, si nu cea dintâi, este oprită cu 
ameninţarea celor mai cumplite pedepse. 

Sectarul: Dacă icoanele sunt plăcute lui Dumnezeu si sunt învrednicite de puterea harului dumnezeiesc, de ce 
nu pedep- seste Dumnezeu pe cei ce le hulesc, le profanează si le distrug? 

Preotul: Dumnezeu nu pedepseşte îndată pe păcătoşi si pe hulitori. El îi rabdă îndelung, pentru că nu vrea 
moartea păcătoşilor, ci întoarcerea si îndreptarea lor. De aceea le dă timp de pocăinţă. Nici chiar pe cei ce 
hulesc sau distrug Biblia nu-i pedepseşte îndată, după cum nici pe cei ce au răstignit pe Fiul Său nu i-a pedepsit 
îndată. Insă îi aşteaptă pe toţi, în viata de dincolo, si numai la Judecata cea de apoi va răsplăti fiecăruia după 
faptele lui (Iov 34, 11; Rom. 14, 10; II Cor. 5, 10; Ps. 61, 11; Pilde 24, 12). 

DESPRE PREACINSTIREA SFINTEI FECIOARE MĂRIA 



Sectarul: Dar pe Măria, Maica lui Iisus Hristos, de ce voi, ortodocşii, o cinstiţi atât de mult si vă închinaţi la ea 
ca la Dumnezeu? 

Preotul: Noi pe Preasfânta Fecioară Măria si Născătoarea de Dumnezeu o cinstim mai mult decât pe toţi sfinţii 
si îngerii, dar totuşi nu-i aducem slujire ca lui Dumnezeu. Cinstirea ce i se dă ei se numeşte preacinstire 
(supravenerare), si ei i se cuvine această preacinstire pentru că ea este Maica lui Dumnezeu, nu numai o 
"prietenă" a Lui, asemenea celorlalţi sfinţi. De aceea se spune în cântarea bisericească (axionul): "Ceea ce eşti 
mai cinstită decât heruvimii si mai slăvită fâră de asemănare decât serafimii". Ea este mai presus decât sfinţii si 
îngerii, deoarece si îngerii si oamenii i se închină. Astfel, i s-a închinat ei arhanghelul Gavriil, la Buna Vestire 
(Luca 1, 28-29), si în acelaşi chip i s-a închinat ei si Sfânta Elisabeta, maica Sfântului Ioan Botezătorul (Luca 1, 
40-43). însăşi Sfânta Fecioară, prin Duhul Sfânt, prooroceşte că pe ea o vor ferici toate neamurile: Că, iată, de 
acum mă vor ferici toate neamurile, că mi-a fâcut mie mărire Cel Puternic... (Luca 1, 48-49), adică cinstirea ei 
este voită de Dumnezeu. 

Sectarul: Nu trebuie sâ dăm prea multă cinstire Fecioarei Măria, pentru că nici însuşi Fiul ei, Iisus Hristos, n-a 
cinstit-o. Aceasta se vede din cuvintele Mântuitorului, redate de Sfântul Evanghelist Matei în textul următor: 
Cineva I-a zis: lată, mama Ta si fraţii Tăi stau afară, căutând să-ti vorbească. Iar El i-a zis: Cine este mama Mea 
si cine sunt fraţii Mei? Si, întinzând mâna către ucenicii Săi, a zis: lată mama Mea si fraţii Mei. Că oricine va 
face voia Tatălui Meu Celui din ceruri, acela îmi este frate si soră si mamă (Matei 12, 47-50). Deci faptul că 
Fecioara Măria I-a fost mamă nu are nici o importantă. In fata Lui, legăturile Sale de sânge sau de rudenie 
trupeasca n-au nici un preţ si nici o precădere fată de legăturile Sale spirituale cu cei ce fac voia Tatălui, oricine 
ar fi aceştia. 

Preotul: Aici este vorba de altceva si anume că, în afară de înrudirea trupeasca, mai există si o altă înrudire cu 
Hristos, mult mai mare si mai importantă, înrudirea sufleteasca, ce constă în a face voia lui Dumnezeu. Aceasta 
înrudire însâ nu desfiinţează si nu micşorează pe cea trupeasca. Deosebirea stă numai în aceea că înrudirea 
sufletească si-o poate câştiga oricine, împlinmd voia Tatălui. înrudire înseamnă nu numai o legătură de sânge, 
trupeasca, ci si o legătură de dragoste si de unitate sufletească. Cel ce face voia lui Dumnezeu, acela devine 
sufleteşte înrudit cu Dumnezeu, deoarece îi este cu totul ataşat lui Dumnezeu. 

Astfel, prin cuvintele de mai sus, Mântuitorul nici n-a înlăturat înrudirea Sa cea trupească cu Maica Sa, nici n-a 
micşorat cinstirea ce i se cuvenea unei mame de la fiul ei, ci numai a căutat să accentueze că cealaltă înrudire cu 
El, cea sufletească, deşi este de mai mare preţ, o poate realiza totuşi orice credincios ( Maica Domnului a fost si 
singura care a împlinit desăvârşit voia lui Dumnezeu ). Aşadar, a fost un cuvânt de îndemn si de încurajare la 
adresa mulţimii, iar nu unul de dispreţ la adresa Maicii Sale. Mântuitorul nostru Iisus Hristos, cât a fost cu 
Maica Sa pe pământ, pururea o asculta si o iubea si era supus fată de ea (Luca 2, 51) si oricând îi cerea ceva, nu 
se arăta neascultător fată de ea. Astfel, vedem că la nunta din Cana Galileii, la cererea Mamei Sale, El a făcut 
prima minune, prefâcând apa în vin (Ioan 2, 3-10). 

Apoi a avut mare grijă de Maica Sa, chiar si când era răstignit pe Cruce; purtându-i de grijă, a dat-o spre 
îngrijire celui mai iubit dintre toţi ucenicii Săi, Sfanţului Ioan Evan- ghelistul, după cum este scris: Deci Iisus, 
văzând pe Maica Sa si pe ucenicul pe care îl iubea stând alături, a zis mamei Sale: "Femeie, iată fiul tău!" Apoi 
a zis ucenicului: "Iată mama ta!" Si din ceasul acela ucenicul a luat-o la sine (Ioan 19, 26-27). Vezi că 
Mântuitorul, nici în vremea cea grea a suferinţelor Sale de pe Cruce, nu a neglijat purtarea de grijă fată de 
Maica Sa, care L-a născut si L-a crescut? Si cum oare ar fi putut să dispreţuiască pe Mama Sa, când însuşi 
Dumnezeu a dat poruncă să cinstim pe tată si pe mamă, după cum s-a scris: Cinsteşte pe tatăl tău si pe mama ta 
(Deut. 5, 16)? 

Sectarul: Dar de ce voi o numiţi pe Măria pururea Fecioară, de vreme ce însuşi Fiul său a numit-o femeie, ceea 
ce înseamnă că a fost căsătorită, iar nu fecioară, căci asa se adevereşte din cuvântul Scripturii: Deci Iisus, 
văzând pe mama Sa si pe ucenicul pe care îl iubea stând alături, a zis mamei Sale: Femeie, iată fiul tău! (Ioan 

19, 26). Tot asa o numeşte, dispreţuitor, si la nunta din Cana Galileii: A zis ei Iisus: Ce ne priveşte pe mine si 
pe tine, femeie? (Ioan 2, 4). în acest caz, nici nu o putem socoti mai de cinste si nu îi putem aduce un cult 
deosebit. 

Preotul: în primul citat, nicidecum nu este vorba de dispreţ, ci, dimpotrivă, se vede cum Mântuitorul s-a îngrijit 
de soarta ei, încredintând-o spre purtare de grijă Apostolului Ioan, ştiind că El se va înălţa la cer, pentru ca să o 
îngrijească la bătrâneţile ei. Acest lucru nu este o necinstire, ci, cu adevărat, o mare cinstire si respect fată de 
Mama Sa, căreia nici în chinurile de pe Cruce nu uită să-i poarte de grijă, datorită dragostei celei mari pe care o 
avea fată de ea, ca mamă. 

Iar dacă o numeşte "femeie", nicidecum nu o face în înţeles de femeie căsătorită sau în semn de dispreţ, ci 
numai în înţeles de gen. Căci tot asa s-au adresat si cei doi îngeri Măriei Magdalena la mormânt: Femeie, de ce 
plângi? (Ioan 20, 12- 13). Iar cei doi bărbaţi, care s-au arătat la înălţarea la cer a Domnului, au zis către 
apostoli: Bârbati galileieni, de ce staţi privind la cer? (Fapte 1, 11). Nici îngerii, nici cei doi bărbaţi n-au adresat 
dispreţuitor cuvintele "femeie" sau "bărbaţi", ci dimpotrivă, în chip mângâietor. 

Sectarul: Dar unde spune în Sfânta Scriptură că Măria, mama lui Iisus, a fost fecioară si pururea fecioara, asa 
cum o numiţi voi, ortodocşii, pe ea? 

Preotul: Că a născut fiind fecioară, Sfânta Scriptură ne arată în acest fel: Când arhanghelul Gavriil a venit în 
Nazaret si i-a binevestit ei că va naşte pe Fiul lui Dumnezeu (Luca 1, 35), intrând la ea, a numit-o: plină de har 
si binecuvântată între femei (Luca 1, 28). Iar ea, văzându-1, s-a tulburat de cuvântul lui si cugeta în sine: Ce fel 
de închinăciune poate să fie aceasta? Si îngerul i-a zis: Nu te teme, Mărie, căci ai aflat har la Dumnezeu. Si iată, 
vei lua în pântece si vei naşte Fiu, si vei chema numele lui Iisus. Acesta va fi mare si Fiul Celui Preaînalt se va 
chema si Domnul Dumnezeu îi va da Lui tronul lui David, părintele Sâu. Si va împăraţi peste casa lui Iacov în 
veci si împărăţia Lui nu va avea sfârşit. Si a zis Măria către înger: Cum va fi aceasta, de vreme ce eu nu ştiu de 
bărbat? Si răspunzând, îngerul i-a zis: Duhul Sfânt se va pogorî peste tine si puterea Celui Preaînalt te va umbri; 
pentru aceea si Sfântul Care se va naşte din tine, Fiul lui Dumnezeu se va chema (Luca 1, 29-35). 

Ai auzit, omule rătăcit, cum arhanghelul s-a închinat Fecioarei Măria numind-o pe ea plina de har si 
binecuvântata între femei si că ea a aflat mare har de la Dumnezeu, că n-a cunoscut bărbat, că a fost umbrită de 
puterea Celui Preaînalt si că a zămislit si a născut din Duhul Sfânt pe Fiul lui Dumnezeu? Apoi ai mai auzit că, 
deşi era fecioară nestiind de bărbat, îngerul Domnului nu i-a zis "binecuvântată eşti tu între fecioare", ci între 
femei, prin aceasta nearătând dispreţ fată de Preasfânta Născătoare de Dumnezeu, cea "plină de har", ci 
descoperind o veche taină: "zdrobirea capului şarpelui prin femeie" (Fac. 3, 15) si câ ea va fi acea tainică si 
duhovnicească Evă care va naşte pe Noul Adam, Hristos, Care va aduce viata în lume? 

Dumnezeieştii Părinţi ai Bisericii zic că Hristos S-a tiumit sămânţă a femeii (Fac. 3, 15), ca Cel ce nu S-a 
născut din sămânţă de bărbat, ci de la Duhul Sfânt si din Preacuratele sângiuri ale Preasfintei Fecioare Şi-a luat 
trup. 

Aşadar, câtă nebunie si rătăcire este în capul sectarilor care hulesc pe Preasfânta si Preacurata Fecioară Măria, 
cea neispitită de bărbat, punând-o pe ea în rândul femeilor celor măritate, pe cea plină de dar, pe cea care a aflat 
har de la Dumnezeu si este binecuvântata între femei (Luca 1, 28)! 

Vor vedea aceşti hulitori si stricaţi la minte si la înţelegere sectari în ziua cea mare a Judecăţii de apoi, când 
această împărăteasa si Fecioară Măria va sta de-a dreapta tronului Fiului său cu mare si negrăită slavă, după 
cum Psalmistul a arătat, zicând: Sezut-a tmpărăteasa de-a dreapta Ta, îmbrăcată în haină aurită si prea 
înfrumuseţată... Pomeni-vor numele tău în tot neamul... (Ps. 44, 11, 20-21). 

Si ce zici tu, ereticule, oare pentru că arhanghelul Gavriil a numit-o pe ea femeie, zicând: binecuvântată eşti tu 
între femei, apoi pentru aceasta zici că Fecioara Măria era femeie căsătorită, asa cum o numiţi voi cu hulă si 
nebunie ereticească? Oare n-a zis ea la închinarea îngerului că "nu ştiu de bărbat" (adică este fecioară)? 

Sau când Dumnezeu a zidit-o pe Eva din coasta lui Adam (Fac. 2, 21-22) si a adus-o la el, iar el a numit-o pe ea 
"femeie" - oare si atunci Eva era femeie căsătontă, fiindcă o numise Adam "femeie"? Oare nu era atunci Eva 
fecioară zidită din trupul cel feciorelnic al lui Adam, fără de împreunare de femeie? Aşadar, dacă Eva a fost 
zidită de Dumnezeu fecioară, iar însuşi Dumnezeu si Adam pe această fecioară, Eva, o numesc "femeie" (Fac. 
2, 22-23), apoi nu o numeşte pe ea "femeie", în înţeles că era femeie căsătorită, cum rău si nebuneşte înţelegeţi 
voi, sectarii, cuvântul "femeie". 

Ci atât Dumnezeu, cât si Adam, au zis Evei "femeie" - atunci când ea era fecioară -, ca să arate prin acest cuvânt 
că ea era parte femeiască, nu bărbătească, si prin cuvântul femeie a arătat genul ei feminin. Deci nicidecum nu 
se înţelege câ Dumnezeu si Adam, pe cea luată din coasta lui Adam - si care atunci era fecioară - au numit-o 
femeie în înţeles de femeie măritată (căsătorită), asa cum voi rătăcit si rău înţelegeţi cuvântul femeie în Sfânta 
Scriptură. Căci precum Eva era fecioară, atunci când i s-a zis "femeie", tot astfel Eva cea tainică si 
duhovnicească, Preacurata Fecioară Măria, care a născut pe Noul Adam, Hristos, fecioară este în vecii vecilor, 
cu toate că Sfânta Scriptură o numeşte pe ea "femeie", arătând prin aceasta genul ei feminin. 

Atunci Adam, prin lucrarea lui Dumnezeu, a născut întru feciorie din trupul său femeie fără de femeie (adică 
fără a se împreuna cu femeie), iar la plinirea vremii, firea femeiască, prin lucrarea Sfântului Duh, a născut 
bărbat fără de bărbat, în feciorie născând Fecioara si rămânând fecioară, precum si la început a născut Adam 
întru feciorie femeie fără de femeie, rămânând întru feciorie. Căci asa a binevoit Dumnezeu, ca întru Fecioara 
Măria să dea împrumut firii lui Adam celui vechi prin Noul Adam Cel născut din Fecioară, Care a venit în lume 
si S-a îmbrăcat în firea noastră din negrăita Sa milă si bunătate, pentru ca să izbăvească pe vechiul Adam, cu tot 
neamul lui, din osândă si din moarte. Căci precum întru Adam toţi mor, asa întru Hristos toţi vor învia (I Cor. 
15, 22; Rom. 5, 8; Ioan 3, 16; 5, 24). 

Deci ia aminte, omule rătăcit - tu si cei asemenea tie -, că Sfânta Scriptura nu numeşte pe Maica Domnului 
"femeie" (Luca 1, 43) în sensul de femeie căsătorită, cum rău si sucit înţelegeţi voi, ci, prin cuvântul "femeie", 
Sfânta Scriptură arată numai genul feminin al Sfintei Fecioare Măria si totodată arată în chip umbros si tainic că 
ea este femeia aceea prin care se va zdrobi capul şarpelui (Fac. 3, 15) si prin care va veni mântuirea neamului 
omenesc. 

La cele de mai sus trebuie adăugate si următoarele: 

1. Fiind Maică a Mântuitorului, Fecioara Măria a fost si este mijlocitoare a mântuirii. 

2. Zămislind de la Duhul Sfânt pe Mântuitorul în pân- tecele ei, a fost cu totul curăţită de păcate, ca nici un alt 
om, oricât de sfânt ar fi fost. 

3. Fiindu-i prezisă de Dumnezeu cinstirea ei - ca nici o altă cinstire a vreunui om -, Sfânta Fecioară Măria 
trebuie socotită ca cea dintâi dintre sfinţi, asa cum Ioan Botezătorul este cel mai mare între prooroci (Luca 7, 
28), deoarece venirea lui a fost profeţită de alţi profeţi (Mal. 3, 1; Isaia 40, 3). 

Pentru toate acestea, Sfintei Fecioare Măria i se cuvine o cinstire mai mare decât altor sfinţi, o preacinstire, ea 
fiind împărăteasa si cununa tuturor sfinţilor. Iar cum că si după naştere a rămas fecioară, citeşte si vezi cele 
proorocite despre ea de Proorocul lezechiel (44, 1-3). 

Sectarul: Nu trebuie să dăm prea multă cinstire Fecioarei Măria, si nici nu poate fi preavenerată ca fecioară, 
pentru că a mai avut si alţi copii, care sunt numiţi de Sfânta Scriptură "fraţi si surori" ai lui Iisus, iar Iisus este 
numit "întâiul născut" (Matei 1, 25), de unde urmează că Măria a mai avut ulterior si alţi fii. Si într-adevăr 
Biblia ne vorbeşte de nişte "fraţi" ai Domnului si, de asemenea, despre "surorile" Lui, când redă cuvintele 
iudeilor, nedumeriţi de persoana minunată a Domnului: Au nu este Acesta fiul teslarului? Au nu se numeşte 
mama Lui Măria si fraţii Lui: Iacov si Iosi si Simon si Iuda? Si surorile Lui au nu sunt toate la noi? (Matei 13, 
55-56; Marcu 6, 3). Atunci de ce să falsificăm adevărul numind-o pe Maica Domnului "Pururea Fecioară" si 
venerând-o ca atare? 

Preotul: în citatul prim, expresia "întâiul născut" nu înseamnă numaidecât că trebuie să presupunem si existenta 
altora născuţi ulterior (al doilea, al treilea etc). Acesta este un fel de a vorbi al Vechiului Testament, unde 
"întâiul născut" se numeşte cel ce deschide întâi pântecele, indiferent dacă va mai avea si alţi fraţi sau nu (Ies. 
13, 2) si unde adeseori numeralul cardinal (1, 2, 3 etc.) este înlocuit ori întrebuinţat amestecat cu cel ordinal 
(întâiul, al doilea, al treilea). Ebraismul acesta a intrat si în felul de vorbire al Noului Testament. In cazul de fată 
"întâiul născut" înseamnă "unul născut", în sens de "unicul născut". 

Alt înţeles este exclus, deoarece, dacă într-adevăr Iisus ar mai fi avut si alţi fraţi naturali (fii ai Măriei) n-ar fi 
lăsat-o pe Maica Sa în grija unui apostol, ci în grija vreunui frate al Său. In citatul al doilea, se spune de "fraţi" 
si de "surori" ai Domnului. "Fraţi" sunt chiar amintiţi cu numele si sunt în număr de patru, iar "surorile" (la 
plural) trebuie să fi fost cel puţin două. In Sfânta Scriptură sunt amintiţi de mai multe ori (vezi Matei 12, 47-50, 
Marcu 3, 31; Luca 8, 19; Ioan 2, 12; 7, 3; Fapte 1, 14; I Cor. 9, 5; GaL 1, 19). Ei însă în nici un caz nu au putut 
fi fraţi naturali ai lui Iisus Hristos si fii ai Măriei, mama lui Iisus, pentru că: 

1 . După o veche si unanimă tradiţie, Măria, mama lui Iisus, a rămas după naştere fecioară, asa cum a fost 
prefigurată în vedenia Proorocului lezechiel (44, 1-3). 

2. Mama acestor asa-zisi fraţi ai Domnului este o altă persoană decât Fecioara Măria, căci este numită în Sfânta 
Scriptură Măria sau cealaltă Mărie (adică deosebită de Măria Maica Domnului, si de Măria Magdalena) sau 
sora mamei Lui Măria lui Cleopa, fiind amintită chiar alături de Maica Domnului si în apropierea ei. 

Iată textele biblice lămuritoare: Si erau acolo multe femei, privind de departe... între care era Măria Magdalena 
si Măria, mama lui Iacov si a lui Iosi, si mama fiilor lui Zevedeu (Matei 27, 55-56). Iacov si Iosi sunt doi din 
cei patru "fraţi" ai Domnului (Matei 13, 55). Mama lor aşadar este o altă persoană decât Măria, mama lui Iisus. 
Evanghelistul continuă apoi: După ce a trecut sâmbăta..., au venit Măria Magdalena si cealaltă Mărie, ca sâ 
vadă mormântul (Matei 28, 1). Aici iarăşi este vorba de "cealaltă Mărie", care nu poate fi alta decât mama 
"fraţilor" Domnului si despre care a fost vorba si în textul precedent. In chip asemănător scriu si ceilalţi 
evanghelisti: Si erau si femei care priveau de departe; între ele: Măria Magdalena, Măria, mama lui Iacov cel 
Mic si a lui Iosi si Salomeea (Marcu 15, 40). Iar Măria Magdalena si Măria, mama lui Iosi, priveau unde L-au 
pus (Marcu 15, 47). 

Acelaşi evanghelist scrie apoi: Si după ce a trecut ziua sâmbetei, Măria Magdalena, Măria, mama lui Iacov, si 
Salomeea au cumpărat miresme, ca să vină să-L ungă (Marcu 16, 1). Apoi, în alt text: Iar ele erau: Măria 
Magdalena si Ioana si Măria lui Iacov si celelalte împreună cu ele, care ziceau câtre apostoli acestea (Luca 24, 
10). Si, în sfârşit, altul: Si stăteau lângă crucea lui Iisus, mama Lui si sora mamei Lui, Măria lui Cleopa, si 
Măria Magdalena (Ioan 19, 25). 

In toate textele de mai sus este vorba de aceleaşi femei care au luat parte la evenimentele Patimilor si ale 
învierii Domnului. Toate sunt pomenite cu numele, numai Măria, mama lui Iacov si a lui Iosi (doi din "fraţii" 
Domnului - Matei 13, 55) este numită în ambele locuri Măria, mama lui Iacov apoi alteori mama lui Iosi, sau 
cealaltă Mărie, iar în alte locuri, sora mamei Lui, Măria lui Cleopa. Dar după adevăr este vorba de aceeaşi 
persoană, căci totdeauna este numită "Măria". Deci "fraţii Domnului", având altă mamă decât pe Măria, mama 
lui Iisus, nu pot fi fii ai Fecioarei Măria si fraţi naturali ai lui Iisus. 

3. "Fraţii Domnului" nici ei însisi nu se numesc "fraţi", ci "robi" si "slujitori ai lui Iisus", anume după toată 
probabilitatea - căci certitudine deplină nu există - doi dintre ei, Iacov si Iuda, sunt autorii celor două epistole 
soborniceşti, numite "a lui Iacov" si respectiv "a lui Iuda". Or, acolo ei se numesc fiecare "rob" (Iacov 1, 1) si 
"slujitor" (Iuda 1, 1) ai Domnului Iisus, iar nu "fraţi". 

4. Dacă ar fi fost fraţi naturali ai Săi, Hristos i-ar fi fâcut apostoli; ori ei n-au fost dintre cei doisprezece 
apostoli. Deşi mulţi presupun că aceştia doi dintre "fraţii Domnului", anume Iacov si Iuda, ar fi identici cu cei 
doi apostoli dintre cei doisprezece care poartă acest nume (Apostolul Iacov, connumit la fel cu "fratele 
Domnului" cel Mic, în toate listele apostolilor, iar Iuda "fratele Domnului" ar fi fost Apostolul Iuda Tadeul), 
totuşi, aceasta este o simplă presupunere, neîndestulător de întemeiată, mai ales că ei însisi nu se numesc 
"apostoli", după cum nu se numesc nici "fraţi ai Domnului"; iar despre apostoli vorbesc la persoana a treia (Iuda 

1, 17). Despre Iacov, "fratele Domnului", se ştie numai că a fost dintre cei şaptezeci de apostoli si cel dintâi 
episcop al Ierusalimului si că se bucura de cea mai mare autoritate, atât în fata credincioşilor, cât si în fata 
apostolilor (Fapte 12, 17; 15, 13), în timp ce Apostolul Iacov al lui Zevedeu fusese ucis (Fapte 12, 2); iar despre 
celălalt Iacov nu mai putem sti nimic. 

5. Hristos ar fi încredinţat în grija lor pe Fecioara Măria, iar nu în grija Apostolului Ioan, care, oricum, era mai 
străin acesteia decât un fiu al ei. 

6. "Fraţii Domnului" nu pot fi nici măcar fraţi vitregi ai lui Iisus sau fii ai lui Iosif dintr-o căsătorie anterioară a 
acestuia, deoarece: 

a) Nicăieri nu se spune si nicăieri nu se poate presupune că Iosif ar mai fi fost căsătorit si înainte si că ar fi 
devenit văduv prin divorţ. Ştim din Tradiţie doar atât, că era "drept". 

b) Mama "fraţilor Domnului", după cum s-a văzut mai sus, trăia si era în apropierea intimă a Maicii Domnului, 
ceea ce ar fi fost exclus - pentru motive lesne de înţeles - dacă ea ar fi fost cândva soţia lui Iosif, acum 
divorţată. 

7. Ţinând seama de faptul că peste tot în Orient, dar în special la iudei, cuvântul "frate" se întrebuinţa si în 
înţeles mai larg, de "văr" sau de alte rudenii mai apropiate sau mai îndepărtate, ca de exemplu la Facere (13, 8), 
unde Avraam îl numeşte pe Lot "frate", deşi îi era numai nepot de frate (Fac. 11, 27), trebuie să admitem că si 
"fraţii Domnului" au fost - probabil - veri ai lui Iisus, dar nu veri primari, pentru că deşi mama lor este numită 
"soră" a Maicii Domnului (Ioan 19, 25), ea nu putea să fi fost soră bună a acesteia, deoarece purta acelaşi nume 
cu Măria, si foarte rar se obişnuia în vechime ca două surori sau doi fraţi să poarte acelaşi nume. Ci cuvântul 
"soră" trebuie să aibă aici, de asemenea, înţelesul de vară, probabil vară primară. In acest caz, fiii ei, numiţi 
"fraţii Domnului", ar putea fi cel mult veri secundari ai lui Iisus Hristos. 

Sectarul: Din cele arătate până aici, s-ar putea crede că Fecioara Măria, Maica lui Iisus Hristos, a rămas 
pururea fecioară si nu a mai avut alţi copii în afară de Iisus, dacă nu ar fi scris în Sfânta Scriptură că Iosif n-a 
cunoscut-o pe ea, numai până ce a născut pe Cel întâi Născut, pe Iisus Hristos, lăsând astfel a se înţelege că apoi 
ea ar fi putut avea si alţi copii. 

Preotul: Sfânta Scriptură zice într-adevăr: Si n-a cunos- cut-o pe ea până ce a născut pe Fiul său Cel Unul 
Născut, Căruia I-a pus numele Iisus (Matei 1, 25); dar luaţi aminte si înţelegeţi că, în Sfânta Scriptura, expresia 
până când înseamnă veşnicie. Căci zice Domnul: lată, Eu sunt cu voi în toate zilele, până la sfârşitul veacului 
(Matei 28, 20). Oare aceasta în- seanmă că se va despărţi de noi după sfârşitul veacului acestuia? Oare nu zice 
dumnezeiescul Apostol Pavel: Si astfel (după obşteasca înviere) pururea vom fi cu Domnul (I Tes. 4, 17)? 

Iar în alt loc al Sfintei Scripturi este scris: Zis-a Domnul Domnului meu: şezi de-a dreapta Mea până ce voi 
pune pe vrăjmaşii Tăi aşternut picioarelor Tale (Ps. 109, 1). Oare aceasta înseamnă că după aceea Mântuitorul 
nostru Iisus Hristos nu va şedea de-a dreapta Tatălui spre a împăraţi cu El peste toate veacurile, ştiind bine că 
împărăţia Lui nu va avea sfârşit (Luca 1, 35)? 

Iar dacă în alt loc al Sfintei Scripturi se zice că Noe a dat drumul corbului din corabie spre a vedea dacă a 
scăzut apa, si zburând corbul nu s-a mai întors până când s-a uscat apa pe pământ (Fac. 8, 7), aceasta înseamnă 
că s-a mai întors la corabie vreodată? 

Iarăşi se arată în dumnezeiasca Scriptură că Micol, fata lui Saul (soţia lui David), nu a născut fiu până în ziua în 
care a murit (II Regi 6, 23). Oare înseamnă că a mai născut fii după ce a murit, pentru că se zice "până când"? 

Aşadar deschide ochii mintii asupra acestor mărturii, alese din multe altele ale Sfmtei Scripturi, si înţelege că 
cuvântul până când în Sfânta Scriptură înseamnă veşnicie si, după cum Mântuitorul Hristos veşnic va fi cu 
apostolii Săi si cu toţi cei ce împlinesc poruncile Lui, după cum El veşnic va sta de-a dreapta Tatălui împărătind 
în împărăţia Sa cea fără de sfârşit, dupâ cum corbul în veci nu s-a mai întors pe corabia lui Noe si dupâ cum în 
veci Micol, fiica lui Saul, nu a mai născut fii după ziua în care a murit, tot astfel Iosif cel drept si temător de 

Dumnezeu, veşnic (în veac) nu a cunoscut-o pe aceea care a fost fecioară înainte de naştere, a fost fecioară în 
naştere si a rămas pururea fecioară, Preasfânta si Preacurata Fecioara Măria, Născătoarea de Dumnezeu si 
Maica Luminii, împărăteasa îngerilor si a oamenilor. 

La acestea să mai adăugăm si observaţia că expresia "până când" nu limitează nicidecum durata stării de 
feciorie a Măriei, ci, dimpotrivă, este folosită tocmai să accentueze faptul că Iisus Hristos S-a născut din 
fecioară fără de bărbat. De aceea unele ediţii ale Noului Testament folosesc si traducerea: fără să fi cunoscut-o 
pe ea Iosif, Măria a născut pe Fiul său Cel Unul Născut,.., ceea ce înseamnă acelaşi lucru, asa cum am arătat 
mai sus. 

Sectarul: In Sfânta Scriptură ni se spune, în mai multe locuri, că noi creştinii nu avem decât un singur 
Mijlocitor al mântuirii, pe Iisus Hristos. Or voi, ortodocşii, vă adresaţi Maicii Domnului, zicând: "N-avem alt 
ajutor afară de tine"; si ziceţi: "Preasfântă Născătoare de Dumnezeu, mântuieste-ne pe noi", ceea ce este o mare 
greşeală, că puneţi pe Maica Domnu- lui ca si pe Mântuitorul, mijlocitoare a mântuirii voastre. 

Preotul: în această privinţă ti-am dat lămuriri pe larg, când am vorbit despre cultul sfmtilor. Iar în ce priveşte 
adresarea noastră către Maica Domnului în acest chip: "Nu avem alt ajutor în afara de tine", prin aceasta noi nu 
tăgăduim unicitatea lui Hristos ca Mijlocitor al mântuirii noastre obiective, dar nu neglijăm nici folosul oricărui 
alt ajutor în legătură cu mântuirea noastră subiectivă . 

înţelesul acestei adresări este următorul: "Tu ne poţi da cel mai mare ajutor la mântuirea noastră subiectivă; un 
alt ajutor mai mare nu găsim la nici un alt sfânt". Sau: "Nu avem pe altcineva care să ne poată ajuta atât de mult 
cât ne poţi ajuta tu, ca Maică a Mântuitorului nostru". Iar cuvintele de rugăciune adresate ei: "Preasfântă 
Născătoare de Dumnezeu, mântuieste-ne pe noi" înseamnă: "înduplecă pe Fiul Tău să ne mântuiască", sau 
"Izbăveste-ne pe noi". în limba greacă, limba în care au fost scrise toate cărţile Noului Testament, ca si cărţile 
de cult ortodox, verbul "a mântui" înseamnă si a izbăvi de rău, de necaz, de ispită, de strâmtorare. 

Deci, "Preasfântă Născătoare de Dumnezeu, mântuieste- ne pe noi" înseamnă: "ajută-ne cu rugăciunile tale să ne 
izbăvim de rele, de necaz, de lucrările diavolului, de patimi". Aşadar, prin "mântuieste-ne pe noi" nu înţelegem 
"iartă-ne păcatele", ci "roagă-te Fiului tău pentru mântuirea noastră". Cu neputinţă este ca preacinstirea Maicii 
Domnului să supere pe Fiul ei, Căruia prin aceasta nu-I scădem nimic din adorarea ce I se cuvine, ci, 
dimpotrivă, toată preacinstirea Maicii Domnului trece de partea Fiului său, Care a ales-o si a sfintit-o pe ea spre 
a-I fi Lui Maică. 

Deci ia aminte, omule încurcat la înţelegere si rătăcit de la adevăr, cele ce am a-ti spune. în cele de până aici ti- 
am arătat, cu mărturii din Sfânta Scriptură, cinstea, slava si darurile date de Dumnezeu Preasfîntei Sale Maici si 
ai auzit că Dumnezeu, încă îndată după căderea lui Adam si a Evei, a prevestit că Maica Domnului va fi acea 
"femeie-fecioară" care va zdrobi capul şarpelui (Fac. 3, 15). Apoi, despre ea s-a proorocit că va fî acea fecioară 
care va naşte pe Emanuel- Dumnezeu (Isaia 7, 14); ea va fî mijlocitoare a intrării în lume a Mântuitorului nostru 
Iisus Hristos (Ier. 31, 21-23); ei i s-a închinat arhanghelul Gavriil si a numit-o pe ea "plină de har" si 
"binecuvântată între femei" (Luca 1, 28); ei i s-a închinat Elisabeta, maica Sfântului Ioan Botezătoml, numind-o 
"cea binecuvântată între femei" si "Maica Domnului meu" (Luca 1, 40-43); fericit este pântecele si sânul ei, că a 
purtat si a alăptat pe Mântuitorul lumii, Hristos (Luca 11, 27-28); Mântuitorul, ca Fiu al ei, o asculta si-i era 
supus (Luca 2, 51); prima minune a făcut-o Mântuitorul la nunta din Cana Galileii, la rugămintea ei (Ioan 2, 3- 
10); Mântuitorul S-a îngrijit de soarta ei, chiar si atunci când El suferea înfricoşatele chinuri pe Cruce, 
încredintând-o spre purtare de grijă celui mai iubit dintre toţi apostolii Săi (Ioan 19, 26-27); ea însăşi, prin 
Duhul Sfânt, a proorocit că toate neamurile o vor ferici si-i vor aduce cult pentru mărirea cu care a învrednicit-o 
Dumnezeu pentru smerenia ei (Luca 1, 48-49); însuşi numele ei înseamnă "Doamnă, Stăpână" în limba ebraică. 

Această Doamnă si împărăteasă-Fecioară va sta de-a dreapta tronului Fiului său în ziua Judecăţii de apoi (Ps. 
44, 1 1); ea a zămislit si a născut din Duhul Sfânt pe Fiul lui Dumnezeu (Luca 1, 35), fiind umbrită de puterea 
Celui Preaînalt (Luca 1, 35) si rămânând fecioară si după naştere (lez. 44, 1-3); ea este "mai cinstită decât 
heruvimii si mai slăvită fără de asemănare decât serafimii" (Axionul). Ea n-a mai avut si alţi fii în afară de Iisus 
Hristos, Mântuitorul lumii (Ioan 20, 12-13; Fapte 1, 1 1), iar mama asa-zisilor "fraţi si surori ai Domnului" nu 
este Maica Domnului, ci Măria lui Cleopa (Matei 27, 55-56; Marcu 15, 40, 47; 16, 1; Ioan 19, 25 s.a.); "fraţii 

Domnului sunt numai rudenii cu El, iar nu fraţi naturali ai Lui, căci în vechime la iudei, rudeniile de aproape se 
ziceau fraţi (Fac. 13, 8). Mama "fraţilor Domnului", Măria lui Cleopa, se numeşte soră cu Maica Domnului, tot 
în acest sens de rudenie apropiată (Ioan 19, 25 s.a.). 

Aşadar, după ce ai văzut mărturiile Sfintei Scripturi despre aceste adevăruri privitoare la Maica Domnului, dacă 
ai avea mintea ta curăţită de întunericul ereziei si de păcate, ai putea înţelege prealuminat, pentru care pricina 
noi, creştinii ortodocşi din Biserica lui Hristos cea dreptmăritoare, aducem preacinstire Preasfintei Fecioare 
Măria. Rugându-ne ei, o punem pe ea mijlocitoare către Fiul său si Dumnezeul nostru, spre a ne ajuta prin 
mijlocirea preaputernicelor sale rugăciuni, pe care le face pururea către Dumnezeu pentru tot neamul omenesc 
si mai ales pentru toţi cei binecredinciosi. 

Dar fiindcă ochii mintii voastre, a sectarilor, de mult i-a închis satana ca să nu vadă lumina adevărului si v-ati 
făcut asemenea păsărilor si corbilor de noapte, care la întuneric văd, iar la lumină orbesc, asa si voi, având 
întunecate minţile voastre de duhurile înşelăciunii, întunericul îl socotiţi lumină, iar lumina întuneric. Iar că 
adevărul acesta este, ascultă ce-ti zic: De ce nu cinstiţi voi, sectarilor, pe Maica Domnului, când însăşi 
dumnezeiasca Scriptură vă arată că si Arhanghelul Gavriil a cinstit-o pe ea cu închinăciune (Luca 1 , 29)? 

De ce n-o cinstiţi voi, sectarilor, pe Maica Domnului, care este Biserica împăratului slavei, cea mai desfătată 
decât cerurile, căci ea pe Dumnezeu, a Cărui slavă nu o cuprinde nici cerul, nici pământul, L-a purtat în 
pântece? (II Parai. 2, 6). Pentru care pricină voi, sectarilor, nu cinstiţi pe Maica Domnului care, după mărturia 
Sfintei Scripturi si a arhanghelului binevestitor, este "plină de har" (Luca 1, 28)? 

Pentru care pricină voi, rătăciţilor cu mintea, socotiţi pe Maica Domnului ca pe o femeie de rând, pe aceea care 
a aflat "har de la Dumnezeu" si care este "binecuvântată între femei" (Luca 1, 28-30)? Pentru care pricină voi, 
sectarilor, sunteţi atât de împietriţi si orbi la înţelegere si nu cinstiţi pe Maica Domnului, pe care, prin Sfântul 
Duh, a mărturisit-o Elisabeta că este Maica Domnului si binecuvântată între femei (Luca 1, 40-43)? Dacă voi 
ziceţi că credeţi cele scrise în Sfânta Scriptură, apoi de ce nu preacinstiţi pe Maica Domnului, când Scriptura vă 
arată că pe ea "o vor ferici toate neamurile", pentru mărirea pe care a facut-o Dumnezeu ei (Luca 1, 48-49)? 

Pentru care pricină voi, sectarilor, si cei asemenea vouă eretici, ati ajuns la atâta întuneric de neînţelegere, că în 
loc de a cinsti si a venera pe Maica Dumnezeului Celui viu, voi o huliţi, si în nebunia voastră o socotiţi ca pe o 
femeie de rând? Sfântul Duh o arată pe ea în psalmi ca pe o împărăteasă a îngerilor si a toată făptura, stând de-a 
dreapta scaunului Fiului ei în haina aurită si prea înfrumuseţată (Ps. 44, 10), iar voi, sectarilor, o numiţi că este 
o femeie oarecare de rând, ca toate femeile. 

Duhul Sfânt arată în Sfânta Scriptură că Maica Domnului va fi pomenită din neam în neam si popoarele o vor 
lăuda pe ea în veacul veacului (Ps. 44, 20-21), iar voi, blestemaţilor sectari si prooroci mincinoşi, pe care v-a 
orbit satana, nu voiţi să o lăudaţi si să o preacinstiţi pe Maica Domnului. Duhul Sfânt arată că toată slava fiicei 
împăratului (a Maicii Domnului) este înlăuntru, îmbrăcată cu ţesături de aur si prea înfrumuseţată (Ps. 44, 15). 
Prin slava dinlăuntru arată că ea este cămara Duhului Sfânt, Preacurată, iar voi, sectarilor nebuni, o huliţi pe 
Maica Domnului si o necinstiţi. 

Maica Domnului este acea fecioară care a născut pe Emanuel-Dumnezeu (Isaia 7, 13) si voi, întunecaţilor, 
ziceţi că este o femeie oarecare ca toate femeile. Duhul Sfânt prin gura Proorocului lezechiel o arată pe Maica 
Domnului ca "usă încuiată", prin care nimeni nu va trece decât Dumnezeul lui Israel, si după trecere, încuiată va 
rămâne (lez. 44, 1-3), adică Fecioară va fî înainte de naştere, Fecioară în naştere si după naştere pururea va 
rămâne fecioară, iar voi, întunecaţilor la minte si la înţelegere, orbiţi de satana, ziceţi că Maica Domnului a mai 
avut si alţi fii în afară de Fiul lui Dumnezeu, pe Care L-a născut. 

Mai bine ar fi ca voi, toţi ereticii si sectarii, să vă legaţi câte o piatră de moara de grumaji si să vă aruncaţi în 
mare (Matei 18, 6-7; Marcu 9, 42; Luca 17, 1-2), decât să se smintească sufletele bunilor creştini cu minciunile 
si hulele voastre cele drăceşti si blestemate. Cum ar fi putut oare Iosif cel drept si temător de Dumnezeu (Matei 
1, 19) să îndrăznească a se atinge de Preasfânta Fecioară după naşterea lui Hristos, mai ales după ce el a primit 
descoperirea de la însuşi Dumnezeu, prin îngerul Său, că Cel ce S-a zămislit în pântecele Fecioarei este de la 
Duhul Sfânt (Matei 1, 19-21) si că Cel zămislit din Duhul Sfânt va fi Mântuitorul lumii, Hristos (Matei 1,21)? 

Oare dreptul si temătorul de Dumnezeu Iosif - căruia i se descoperise de la Dumnezeu că Fecioara Măria, 
logodnica sa, a zămislit de la Duhul Sfânt si a înţeles că prin ea Dumnezeu va lucra la mântuirea neamului 
omenesc, la zdrobirea capului şarpelui (Fac. 3, 15) si că ea este Fecioara cea proorocită de Duhul Sfânt prin 
Sfântul Prooroc Isaia, care va naşte pe Emanuel, Dumnezeul si Mântuitorul lumii (Isaia 7, 14) - mai putea el 
cugeta ceva din cele omeneşti asupra ei? Tocmai de aceea Iosif cel drept si temător de Dumnezeu (Matei 1,19) 
s-a arătat atât de osârduitor si ascultător si a slujit cu atâta osteneală atât Pruncului Dumnezeu, de la naştere la 
fuga în Egipt si la întoarcerea de acolo (Luca 2, 1, 4-6; Matei 2, 13-23), precum si în ceilalţi ani ai vieţii sale, 
cât si Maicii Domnului, pentru că îsi dădea desăvârşit seama de chemarea ce o avea el de a sluji Preasfintei 
Fecioare, prin care Dumnezeu a venit în lume cu trup, să mântuiască neamul omenesc. 

Deci, mute să fie gurile tuturor ereticilor si ale sectarilor care aduc hule asupra împărătesei îngerilor si a Maicii 
lui Dumnezeu si asupra dreptului si temătorului de Dumnezeu Iosif, în cele ce rău si nebuneşte socotesc că a 
mai avut si alţi fii Preasfânta si Preacurata Fecioară Măria, Născătoarea de Dumnezeu, cea "plină de har" (Luca 
1,28-29). 



Despre cultul sfinţilor şi al îngerilor 



Sectarul : Pentru care pricină voi, ortodocşii, vă închinaţi la îngeri si la sfinţi si îi puneţi pe ei mijlocitori către 
Dumnezeu pentru mântuirea voastră? Căci nu există decât un singur Mijlocitor între Dumnezeu si oameni, lisus 
Hristos. Apostolul ne învaţă clar în aceasta privinţă: Unul este Dumnezeu, Unul este si Mijlocitorul între 
Dumnezeu si oameni: omul Hristos lisus (I Tim. 2, 5). Deci nici îngerii, nici sfiiţii, nimeni în afară de Hristos 
nu poate mijloci de la Dunmezeu mântuirea noastră. 

Preotul : Ascultă, omule, noi nu ne închinăm la sfinţi si la îngeri ca si lui Dunmezeu. închinarea pe care o 
aducem noi sfinţilor si îngerilor este numai o cinstire (venerare), iar lui Dumnezeu ne închinăm si îi slujim cu 
desăvârşită închinare, care se mai numeşte si Dlatrie" sau □ adorare". Noi venerăm pe sfinţii lui Dumnezeu 
pentru ca ei sunt prieteni si casnici ai lui Dumnezeu, după cum este scris: Voi sunteţi prietenii Mei, daca faceţi 
ceea ce va poruncesc (loan 15, 14). Iar despre Avraam citim de asemenea: Si a crezut Avraam lui Dumnezeu si i 
s-a socotit lui ca dreptate si a fost numit prieten al lui Dumnezeu (lacov 2, 23). □ Si marele Apostol Pavel scrie 
efesenilor: Deci, dar, nu mai sunteţi străini si locuitori vremelnici, ci sunteţi împreuna cetăţeni cu sfinţii si 
casnici ai lui Dumnezeu (Efes. 2, 19). Aşadar, ca pe nişte prieteni ai lui Dumnezeu si casnici ai Lui îi cinstim 
(venerăm) pe sfinţi. încă mai ştim că sfinţii sunt proslăviţi de Dumnezeu în ceruri (Luca 20, 36); sfinţii vor 
judeca lumea (I Cor. 6, 2; Matei 19, 28; Evrei 12, 22-23); sfinţii, încă pe pământ fiind, aveau darul proorociei 
(III Regi 14, 1-17), vezi si proorocia lui Elisei asupra lui Ghiezi (IV Regi 5, 25-27). Sfinţii, încă în viata aceasta 
fiind, se rugau lui Dumnezeu pentru oameni. Astfel, Avraam s-a rugat pentru Abimelec (Fac. 20, 7), Moise s-a 
rugat lui Dumnezeu pentru popor s.a. 

Sectarul : Dar cum pot sfinţii si îngerii sa fie mijlocitori la Dumnezeu pentru mântuirea oamenilor, de vreme ce 
noi trebuie sa aşteptăm mântuirea numai de la Hristos, Mântuitorul si Mijlocitorul mântuirii noastre, după cum 
este scris: Si întru nimeni altul nu este mântuirea, căci nu este sub cer nici un alt nume, dat între oameni, în care 
trebuie să ne mantuim noi (Fapte 4, 12)? Aşadar nu este nevoie să ne adresam sfinţilor, când vrem sa dobândim 
mântuirea. 

Preotul : Dimpotrivă, acest lucru este prea de nevoie, căci sfinţii lui Dumnezeu au posibilitatea, în cer, de a 
mijloci la Dumnezeu pentru oameni si de a contribui la mântuirea acestora. Aceasta se arata luminat din 
cuvântul Apocalipsei, care. zice: Si când (Mielul) a luat cartea, cele patru flinte si cei douăzeci si patru de 
bătrâni au căzut înaintea Mielului, având fiecare alăută si cupe de aur pline cu tamaie, care sunt rugăciunile 
sfinţilor (Apoc. 5,8). Aşadar rugăciunile sfinţilor sunt duse la Dumnezeu, iar sfinţii nu se roagă numai pentru 
ei, ci si pentm oameni, după cum am arătat mai sus ca s-a rugat Avraam pentru Abimelec, Moise pentru popor 

si după cum se ruga marele Apostol Pavel pentru creştinii din Filipi, către care scrie: Mulţumesc Dumnezeului 
meu, ori de cate ori îmi amintesc de voi, căci totdeauna, în toate rugăciunile mele, ma rog pentru voi toţi, cu 
bucurie (Filip. 1, 3-4). Si iarasi: Mulţumim lui Dumnezeu totdeauna pentru voi toţi si vă pomenim în 
rugăciunile noastre, aducandu-ne aminte neîncetat, înaintea lui Dumnezeu, Tatăl nostru, de lucrul credinţei 
voastre... (I Tes. 1, 2-3). Si iarăşi: Pentru aceasta, ne si rugam pururea pentru voi, ca Dumnezeul nostru să va 
facă vrednici de chemarea Sa... (II Tes. 1, 11). Si iarasi: Nu încetez a mulţumi pentru voi, pomenindu-vă în 
rugăciunile mele, ca Dumnezeu... sa va dea vouă duhul înţelepciunii... (Efes. 1, 16-17). Si iarăşi: Aceasta si 
cerem în rugăciunea noastră: desăvârşirea voastră (II Cor. 13, 9). Iar lui Timotei îi scrie: Mulţumesc lui 
Dumnezeu, Căruia ii slujesc din sîrămosi, cu cuget curat, că te pomenesc neîncetat, zi si noapte, în rugăciunile 
mele (II Tim. 1,3). De asemenea, în Vechiul Testament este scris: ...iar robul Meu, Iov, să se roage pentru voi; 
din dragoste pentru el, voifi îngăduitor, ca sa nu Mă port cu voi după nebunia voastră, întrucât n-ati vorbit 
despre Mine asa de drept cum a vorbit robul Meu, Iov (Iov 42, 8). Deci iată, din cele de pana aici se vede clar că 
sfinţii au posibilitatea să mijlocească la Dumnezeu cele spre mântuirea noastră, precum si faptul că ei si în 
viată, cat si după moarte, se roagă în cer pentru cei de pe pământ, mijlocind pentm ei cele spre folos, după cele 
scrise în Sfânta Scriptură: Acesta este iubitorul defrati, proorocul lui Dumnezeu, leremia, care mult se roagă 
pentru popor si pentru sfânta cetate (II Mac. 15, 14). Si Daniel prin vedenie se ruga lui Dumnezeu (Dan. 10, 11- 
21). De asemenea, Dumnezeu trimite pe îngerii Săi în ajutorul celor ce se roagă Lui (Fac. 24, 7). Dumnezeu 
trimite pe îngerul Său la Daniel si îl scapă din gura leilor (Dan. 6, 23). Si marele Apostol Pavel arată că îngerii 
sunt slujitorii lui Dumnezeu, pe care El îi trimite spre ajutorul celor ce vor să moştenească mântuirea (Evrei 1, 
14). Cine primeşte pe sfinţi, primeşte pe Hristos (Matei 10, 40-41). Aşadar, din mărturiile scripturistice de mai 
sus ti-am arătat că sfinţii si îngerii pot să mijlocească la Dumnezeu pentru noi, oamenii, prin rugăciunile lor, ca 
nişte prieteni ai lui Dumnezeu (loan 15, 14), ca nişte iubiţi ai lui Dumnezeu (Dan. 10, 19) si ca nişte casnici ai 
lui Dumnezeu (Efes. 2, 19). 

Sectarul : Voi, ortodocşii, prin închinarea si slujirea la îngeri si la sfmti, umbriţi slava si cinstea ce 1 se cuvine 
numai lui Dumnezeu. Apostolul Pavel mustră si opreşte cu asprime pe coloseni, care făceau asa, căci, lăsând 
închinarea la Dumnezeu, se închinau si slujeau îngerilor, scriindu-le: Nimeni să nu va smulgă biruinţa printr-o 
prefăcută smerenie si printr-o făţarnica închinare la îngeri..., în loc sa se tina strâns de capul (Hristos) de la care 
trupul tot - prin încheieturi si legaturi, îndestulandu-se si întocmindu'se -, sporeşte în creşterea lui Dumnezeu 
(Col. 2, 18-19). 

Preotul : Nici o umbrire sau micşorare nu se aduce slavei lui Dumnezeu prin venerarea si cinstirea slugilor Lui. 
Mai întâi, că una este închinarea (adorarea) pe care o aducem noi lui Dumnezeu, cum mai sus am arătat, si alta 
este cinstirea (venerarea) pe care o aducem noi îngerilor si sfinţilor lui Dumnezeu, ca unor slugi si prieteni 
iubiţi ai lui Dumnezeu. Apoi, însuşi Duhul Sfanţ ne îndeamnă să lăudam pe Dumnezeu prin sfinţii Lui, zicând: 
Lăudaţi pe Domnul întru sfinţii Lui (Ps. 150, 1). Noi, când cerem ajutorul si mijlocirea sfinţilor si a îngerilor în 
rugăciunile noastre, tot pe Dumnezeu îl slăvim, deoarece si sfinţii la rândul lor duc cererile si rugăciunile 
noastre, împreună cu rugăciunile lor, la Dumnezeu (Fapte 9, 32-42; 20, 9-12, 36; 28, 3-9; Apoc. 5, 8). însuşi 
Dumnezeu a proslăvit pe sfinţii Sai (Rom. 2, 10) si i-a îmbrăcat pe ei cu slava Sa: Si slava pe care Tu Mi-ai dat- 
o, le-am daî-o lor, ca sa fie una, precum Noi suntem una (loan 17, 22) si le-a zis lor: Cel ce vă asculta pe voi, pe 
Mine Mă ascultă, si cel ce se leapădă de voi, se leapădă de Mine (Luca 10, 16). Sau: Cine vă primeşte pe voi, pe 
Mine Mă primeşte, si cine Mă primeşte pe Mine, primeşte pe Cel ce M-a trimis pe Mine. Cine primeşte prooroc 
în nume de prooroc, plata de prooroc va lua, si cine primeşte pe un drept în nume de drept, răsplata dreptului va 
lua (Matei 10, 40-41). Aceste mărturii dovedesc pana unde ajunge hula si rată- cirea tuturor celor care, 
lepădandu-se de cinstirea sfinţilor si a îngerilor - care sunt slugi iubite ale lui Dumnezeu -, nu-si dau seama că, 
de fapt, ei se leapădă de însuşi Dumnezeu, Ziditorul tuturor. Vai de hula si de nebunia voastră. 

Sectarul : Sfinţii, chiar daca pot, nu vor să mijlocească la Dumnezeu pentru mântuirea noastră. Căci iată, 
Avraam n-a vrut sa mijlocească la Dumnezeu pentru bogatul nemilostiv, deşi acesta îl rugase stăruitor (Luca 16, 
24-31). 

Preotul : N-a vrut, căci nu era cazul, deoarece păcatul bogatului nemilostiv era împotriva Duhului Sfanţ, care 
nu are iertare nici în veacul de acum, nici în cel viitor, pentu că, păcatuind mereu cu încredere prea mare în mila 
lui Dumnezeu si nepocaindu-se, a murit în această stare (Matei 12, 31-32). 

Sectarul : Sfânta Scriptură ne arată că sfinţii si îngerii resping închinarea fată de ei, spre a nu fi ştirbită si 
umbrită închinarea fată de Dumnezeu, Căruia Singur I se cuvine cinste deosebită si închinare. în Sfânta 
Scriptura ni se spune despre Apostolul Petru: Si când a fost sa intre Petru, Corneliu, întampinandu-1, i s-a 
închinat, cazând la picioarele lui. Iar Petru 1-a ridicat, zicandu-i: Scoala-te. Si eu sunt om (Fapte 10, 25-26). Iar 
despre Pavel si Varnava: Iar preotul lui Zeus, care era înaintea cetăţii, aducând la porţi tauri si cununi, voia sa le 
aducă jertfa împreună cu mulţimile. Si auzind Apostolii Pavel si Vamava, si-au rupt vesmintele, au sărit în 
mulţime, strigând si zicând: Bărbaţilor, de ce faceţi acestea? Doar si noi suntem oameni, asemenea pătimitori ca 
voi... (Fapte 14, 13-15). Asemenea se întâmplă si cu îngerii, cum este de pildă îngerul care i-a făcut Apostolului 
Ioan descoperirile din Apocalipsă: Si am căzut înaintea picioarelor lui, ca sa ma închin lui. Si el mi-a zis: Vezi 
sa nu faci aceasta! Sunt împreuna-slujitor cu tine si cu fraţii tai, care au mărturia lui Iisus. Lui Dumnezeu 
închină-te, căci mărturia lui Iisus este duhul proorociei (Apoc. 19, 10). Iar altă dată: Si eu, loan, sunt cel ce am 
văzut si am auzit acestea, iar când am auzit si am văzut, am căzut sa ma închin înaintea picioarelor îngerului 
care mi-a arătat acestea, si el mi-a zis: Vezi sa nu faci aceasta! Căci sunt împreuna-slujitor cu tine si cu fraţii tai, 
proorocii, si cu cei ce păstrează cuvintele cârtii acesteia. Lui Dumnezeu închina-te! (Apoc. 22, 8-9). Deci atât 
sfinţii, cat si îngerii, refuză orice închinăciune ce li se aduce, ştiind că ea se cuvine numai lui Dumnezeu. 

Preotul : în Faptele Apostolilor cap. 10, vers. 25-26, Apostolul Petru respinge închinarea ce i-a adus-o 
Corneliu, sub cuvânt că el este om, deoarece Corneliu îl socotise că este mai mult decât om, adică zeu. Sutasul 
roman era familiarizat cu noţiunea de zei, ca unul ce fusese păgân. Deci, socotind pe Petru ca pe un trimis al lui 
Dumnezeu, el era foarte înclinat a-1 socoti ca zeu - iar dacă nu ca zeu, cel puţin ca pe un om superior celorlalţi 
oameni sau semizeu -, căruia el credea că i se cuvenea nu venerare, ci adorare, ca zeilor, ceea ce Petru a refuzat 
să i se aducă. In citatul din Faptele Apostolilor (14, 13-15), Pavel si Varnava resping închinarea ce li s-a adus 
pentru acelaşi motiv ca si mai sus, căci erau socotiţi ca zei si li s-ar fi adus adorare, nu venerare. Contextul ne 
spune clar că locuitorii pământului din Listra, uimiţi de minunea vindecării ologului din naştere de către Pavel, 
în văzul tuturor au strigat: Zeii, asemanandu-se oamenilor, s-au coborât la noi. Si ziceau de Varnava ca este 
Zeus, iar de Pavel că este Hermes, de vreme ce era fpurtatorul cuvantuluit' (Fapte 14, 11-12). Astfel, este lesne 
de înţeles refuzul apostolilor de a fi adoraţi ca nişte zei, de vreme ce ei tocmai împotriva zeilor predicau 
întoarcerea la Unicul Dumnezeu (Fapte 14, 15-17). Si acestea zicând, abia au potolit mulţimile, ca sa nu le 
aducă jertfă (Fapte 14, 18), se spune în continuare. în al treilea citat (Apoc. 19, 10), îngerul descoperitor al 
vedeniilor apocaliptice respinge închinarea ce i-a adus-o Apostolul si Evanghelistul loan. Respingerea este 
motivată: Sunt împreuna-slujitor cu tine..., adică sunt egal cu tine, ca slujitor al lui Dumnezeu, cum eşti si tu, 
deci suntem în raporturi de egalitate si nu se cuvine să primesc de la tine închinare, mai cu seama că si tu eşti 
aici, nu în trup, ci în f duhf (Apoc. 1, 10), adică în stare îngerească; si în plus, si tu ca mine eşti în f duhul 
proorocieit', care constă în a mărturisi pe Iisus. Al doilea motiv al refuzului este exprimat în cuvintele: TLui 
Dumnezeu te închinat'. Dumnezeu era de fata si îngeml descoperitor l-ar fi adus o jignire daca ar fi primit 
pentru sine, chiar în fata lui Dumnezeu, închinare de la loan. Chiar si între oameni este jignitor a respecta prea 
mult pe un înalt slujitor al unui conducător de tară, când acel conducător este de fată. Totdeauna, toată atenţia si 
toată cinstea se îndreaptă către cel ce este mai-marele tuturor, atunci când el este prezent. Dar aceasta nu 
înseamnă că cei din jurul lui nu ar fi si ei oameni de mare cinste. în citatul din urma (Apoc. 22, 8-9), de 
asemenea, îngerul exprimă chiar mai limpede decât în citatul dintâi, egalitatea sa cu Apostolul loan si 
necuviinţa ce ar face-o primindu-i închinarea. Astfel, în toate citatele de mai sus invocate de voi, sectarii, în 
motivarea învăţăturilor voastre greşite, refuzul sfinţilor si al îngerilor de a li se aduce închinare îsi are explicaţie 
proprie si particulară: Apostolii Petru, Pavel si Varnava au refuzat a li se aduce adorarea ca unor zei, iar nu 
cinstirea sau venerarea pe care sfinţii o primesc; iar îngerul descoperitor a respins închinarea lui loan, pentru 
egalitatea pe care o avea cu el, ca împreuna-slujitor al lui Dumnezeu. Insă în ce priveşte cinstirea si venerarea 
pe care oamenii o aduc sfinţilor si îngerilor lui Dumnezeu, acestea sunt primite de ei, după cum se poate vedea 
în diferite locuri ale dumnezeieştii Scripturi. Un prim exemplu se poate vedea atunci când a treia căpetenie 
trimisă de împăratul Ohozia, cu cei cincizeci de oameni ai lui, venind si cazând în genunchi înaintea lui Ilie, 1-a 
rugat, zicând: f Omul lui Dumnezeu, sa nu fie trecut cu vederea de ochii tai sufletul meu si sufletul acestor 
cincizeci de robi ai taif (IV Regi 1, 13). Si iarăşi: ...fîii proorocilor cei din lerihon... au ieşit înaintea lui (Elisei) 
si i s-au plecat pana la pamant (IV Regi 2, 15). Si iarăşi: Atunci împăratul Nabucodonosor a căzut cu fata la 
pamant si s-a închinat înaintea lui Daniel... (Dan. 2, 46). Si iarăşi, vedem că Valaam s-a închinat si a căzut cu 
fata la pamant... înaintea îngerului Domnului (Num. 22, 31). larasi vedem ca îngerul Domnului a primit 
închinare de la Isus al lui Navi, care a căzut cu fata la pământ si i s-a închinat (losya 5, 14-15). îngerii au primit 
închinare de la Lot (Fac. 19, 1). îngerul Domnului a primit închinare de la Manoe si femeia lui, care i s-a 

închinat lui pană la pământ, iar îngerul Domnului s-a înălţat cu para focului de pe jertfelnic (Jud. 13, 18-21). 
îngerul Domnului a primit închinare de la David si de la bătrânii poporului (I Parai. 21, 16-18). îngerul 
Domnului a primit închinare de la Daniel Proorocul (Dan. 8, 18; 10, 9-15). lată ca în cele de pană aici ti-am 
răspuns la cele ce ai afirmat dumneata, că îngerii si sfinţii lui Dumnezeu nu voiesc a primi închinare de la 
oameni. Citeşte cu atenţie locurile indicate din Sfânta Scriptură si vei înţelege destul de clar că nu ai dreptate în 
cele ce susţii, si că atât sfinţii lui Dumnezeu, cat si îngerii Lui, primesc cinstire si venerare de la oameni, fără ca 
această venerare a lor sa aducă vreo mâhnire lui Dumnezeu. Căci cum S-ar putea supăra Dumnezeu când vede 
pe prietenii Lui cei iubiţi si pe casnicii Săi ca se slăvesc în numele Lui, când El însuşi i-a proslăvit pe ei (Rom. 
2, 10) si i-a înzestrat cu puteri minunate si cu daruri deosebite? 

Sectarul : Care sunt aceste daruri si puteri deosebite cu care Dumnezeu a înzestrat pe sfinţii Săi? 

Preotul : Mai întâi de toate sunt puterile date lor de a face Minuni, după cum scrie: Minunat este Dumnezeu 
întru sfinţii Lui, Dumnezeul lui Israel (Ps. 67, 36) si iarăşi: Sfinţii care sunt pe pământul Lui, minunata a făcut 
Domnul toată voia întru ei (Ps. 15, 3). Oare nu prin mana proorocului Său, Moise, a bătut Dumnezeu Egiptul 
(Ies. 7, 10-12), a prefăcut apa în sânge (7, 20-21)'. a adus broaşte (8, 6), tăuni (8, 24), ciuma vitelor (9,3), basici 
usturătoare , grindină si foc (9, 8, 18, 33), lăcuste (10 , 4-6)' întuneric (10, 21), moartea primilor născuţi (12 29- 
30), i-a trecut pe evrei prin Marea Roşie (14, 15-16) 1-a pierdut pe faraon si pe ostaşii lui (14, 27)? Si nu tot 
prin mana lui Moise a învins pe Amalec (Ies 17), a mdulcit apele Merei (Ies. 15), a scos apa din piatră la Horeb 
(Ies. 17, 6), a făcut să înghită pământul pe Core si Datan (Num. 16, 28, 33), a vindecat prin şarpele de arama 
(Num 21), a izvorât apă din piatră la Cades (Num. 20)? Apoi prin Iosua Navi: oprirea apelor Iordanului (losua 3 
11-17), căderea zidurilor lerihonului (losua 6, 6-20)- prin Ghedeon: nimicirea madianitilor (Jud. 7, 16-23); prin 
Samson: leiri sfâşiat (Jud. 14), filistenii ucişi, porţile Gâzei luate si dărâmarea templului lui Dagon (Jud. 16, 28- 
31); prin Samuel- tunet si ploaie peste seceriş (I Regi 12, 16-18); prin Ilie Proorocul: seceta cea mare (III Regi 
17, 1), înmulţirea fainii si a untdelemnului văduvei (III Regi 17, 14), învierea fiului văduvei dim Sarepta 
Sidonului (in Regi 17, 17-23), coborârea focului din cer peste jertfe (III Regi 18, 36-38), deschiderea cerului si 
ploaie mare (III Regi 18, 41-42). Se mai arată prin Ilie: Ohozia, pedepsit cu moartea (IV Regi 1, 16), despărţirea 
apelor Iordanului cu cojocul (IV Regi 2, 8); prin Elisei: despărţirea apelor Iordanului (IV Reei 2 14) curăţirea 
apelor lerihonului (IV Regi 2, 19-23), copiii din Betel sfâşiaţi de ursi (IV Regi 2, 23-24), învierea fiului 
sunamitencei (IV Regi 4, 32-35), vindecarea lui Neeman (IV Regi 5, 10-14) Ghiezi lovit cu lepră (IV Regi 5, 
27), omul înviat prin oasele lui Elisei (IV Regi 13, 21); iar prin Isaia, vindecarea lui lezechia (IV Regi 20, 1-7). 
Cei doisprezece sfinţi apostoli au săvârşit diferite vindecări (Matei 10, 1; Marcu 3, 14-15; 6, 7, 13; Luca 9, 1-2, 
6); cei şaptezeci de ucenici au făcut diferite minuni (Luca 10, 9, 17). Apoi, alte nenumărate minuni ale 
apostolilor (Marcu 16, 20; Fapte 2, 43; 5, 12, 16), vindecarea ologului (Fapte 3, 2-8), moartea lui Anania si a 
Safirei (Fapte 5, 1-10), vindecări de bolnavi (Fapte 5, 15-16), vindecarea slăbănogului Enea (Fapte 9, 34), 
învierea Tavitei (Fapte 9, 36-41), minuni mari (Fapte 8, 7, 13), redarea vederii lui Saul (Fapte 9, 17-18; 22, 11- 
13), orbirea lui Elimas (Fapte 13, 11), învierea lui Eutih (Fapte 20, 9-12), vindecarea tatălui lui Publius (Fapte 
28, 8) si alte nenumărate minuni si puteri pe care nu este nici vreme, nici loc a le pomeni, lată dar, omule, cu ce 
puteri si cu ce daruri a împodobit Dumnezeu pe sfinţii Sai, atât în Vechiul, cat si în Noul Testament. Pentru 
aceasta, voi încheia cuvântul despre minunile sfinţilor lui Dumnezeu cu ce zice Duhul Sfanţ: Minunat este 
Dumnezeu întru sfinţii Lui, Dumnezeul lui Israel (Ps. 67, 36). Iar dacă venerăm si pe îngerii lui Dumnezeu 
întocmai ca pe sfinţi, apoi trebuie arătat că multe si preaslăvite minuni a făcut Dumnezeu în lume prin 
mijlocirea sfinţilor Săi îngeri, ca de pildă: îngerul Domnului a condus pe israeliti din Egipt (Ies. 14, 19; 23, 20; 
32, 34; 33, 2; Num. 20, 16); nimicirea Sodomei si a Gomorei, de asemenea, s-a făcut prin îngeri (Fac. 19, 13); 
molima în Ierusalim (II Regi 24, 15-17; 1 Parai. 21, 14-16); nimicirea oştirii asiriene (IV Regi 19, 35; II Parai. 
32, 21; Isaia 37, 36); Irod lovit de moarte (Fapte 12, 23); vestirea zămislirii lui Iisus Hristos (Matei 1, 20-21; 
Luca 1,31); vestirea naşterii lui Hristos (Luca 2, 10); învierea Domnului (Matei 28, 5-7); înălţarea, si tot prin ei 
se va face vestirea celei de a doua veniri a Domnului (Fapte 1, 11); zămislirea Sfanţului loan Botezătorul (Luca 
1 , 13-36); îngerii slujeau lui Iisus Hristos (Matei 4,11; Marcu 1 , 13); ei au vestit păstorilor Naşterea Domnului 
(Luca 2, 9); ei au vestit sfintelor mironosiţe învierea Domnului (Matei 28, 1-7); ei vor despărţi pe cei drepţi de 
cei nedrepţi în ziua Judecaţii celei de apoi (Matei 13, 39-42; 24, 31) si încă nenumărate minuni si puteri ale lui 
Dumnezeu s-au făcut, se fac si se vor face prin sfinţii Lui îngeri, pană la sfârşitul veacurilor. Aceste binefaceri 
ale lui Dumnezeu făcute de El prin sfinţii Săi îngeri ne obligă să-i cinstim, ca pe cei ce slujesc cu milă si cu 
blândeţe la mântuirea noastră (II Petru 2, 1 1- luda 1 9;Ps.67, 17; 90, 11; 102,2 Îs. a.). 

-23- 



DESPRE VENERAREA SFINTEI CRUCI 



Sfânta Cruce este altarul pe care s-a adus jertfa cea adevărată pentru oamenii din toate timpurile. Iisus Hristos a 
fost si jertfă adevărată si preotul care a adus-o, câştigând prin ea mântuirea noastră, după cum ne adevereşte 
Sfânta Scriptură, zicând: Iar Hristos, venind Arhiereu al bunătăţilor celor viitoare..., nu cu sânge de ţapi si de 
vitei, ci cu însuşi Sângele Său, si a dobândit o veşnică răscumpărare. Căci dacă sângele ţapilor si al taurilor si 
cenuşa junincii, stropind pe cei spurcaţi, îi sfinţeşte spre curăţirea trupului, cu cât mai mult Sângele lui Hristos, 
care, prin Duhul cel veşnic, S-a adus lui Dumnezeu pe Sine, jertfă fârâ de prihană, va curăti cugetul vostru de 
faptele cele moarte, ca să slujiţi Dumnezeului Celui viu (Evrei 9, 11-14). 

Sfântul Chirii al Ierusalimului zice: □ Mântuitorul a suferit toate aceste patimi ca să împace prin Sângele Crucii 
pe cele din cer si pe cele de pe pământ (cf. Col. 1, 20). Din pricina păcatelor eram duşmani ai lui Dumnezeu, si 
Dumnezeu hotărâse ca păcătosul să moară. Trebuia să se întâmple una din două: sau Dumnezeu, ca Unul ce-Si 
îndeplineşte spusele, să-i omoare pe toţi, sau să anuleze hotărârea, ca Unul ce este iubitor de oameni. Totuşi, 
priveşte la înţelepciunea lui Dumnezeu! A menţinut cu adevărat si hotărârea si Si-a arătat cu putere si iubirea de 
oameni! In trupul răstignit pe lemnul Crucii, Hristos a luat păcatele, pentru ca prin moartea Lui noi să murim 
pentru păcate si să trăim pentru dreptate (I Petru 2, 24). Nu era om de rând Cel ce a murit pentru noi. Nu era 
oaie necuvântătoare. Nu era înger, ci Dumnezeu întrupat! Nu era atât de mare nelegiuirea păcătoşilor, pe cât de 
mare era dreptatea Celui Care a murit pentru noi. 

Să se mai ştie si aceasta, că în Sfânta Scriptură cuvântul Cruce are două înţelesuri: 

a) un înţeles spiritual (întrebuinţat mai rar); înţelesul spiritual al cuvântului cruce este redat în cuvintele 
Mântuitorului: Oricine voieşte să vină după Mine, să se lepede de sine, să-si ia crucea si să-Mi urmeze Mie 
(Marcu 8, 34). Si cel ce nu-si ia crucea si nu-Mi urmează Mie, nu este vrednic de Mine (Matei 10, 38). 

b) un înţeles material, propriu sau obişnuit, însemnând lemnul Crucii sau crucea de lemn, compusă din două 
lemne puse de-a curmezişul, cum au fost cele pe care a fost răstignit Mântuitorul. 

înţelesul material este folosit mai des în Sfânta Scriptură. El este evident în texte precum sunt următoarele: Si, 
ducându-Si crucea, a ieşit la locul ce se cheamă al Căpătânii, care evreieste se zice Golgota (loan 19, 17). Si 
ieşind, au găsit pe un om din Cirene, cu numele Simon; pe acesta l-au silit să ducă crucea Lui (Matei 27, 32; 
Marcu 15, 21). Si stăteau lângă crucea lui Iisus mama Lui si sora mamei Lui, Măria lui Cleopa, si Măria 
Magdalena (loan 19, 25). Mântuieste-Te pe Tine însuti coborându-Te de pe Cruce (Marcu 15, 30; loan 19, 31). 

In înţelesul obişnuit, în vorbirea de toate zilele (nu si în Sfânta Scriptură), cruce mai înseamnă si semnul crucii 
făcut cu mâna dusă la frunte, la piept si la cei doi umeri (vezi capitolul următor). 

Crucea, ca mijloc de mântuire a oamenilor, a fost prefigurată si în Vechiul Testament, prin "şarpele de aramă" 
(Num. 21, 9) si arătată de Mântuitorul în Noul Testament (loan 3,14-15). 

Sectarul: Crucea este o spânzurătoare si este cu totul nefiresc să cinstim un obiect care a servit drept 
spânzurătoare unei persoane iubite de noi. Cum este posibil să cinstim noi obiectul care a servit ca instrument 
de chinuire pentru Mântuitorul nostru? 

Preotul: Noi trebuie să cinstim Sfânta Cruce cât se poate mai mult, deoarece Iisus Hristos a iubit Crucea si a 
îmbrătisat-o cu iubire si a ars pe ea păcatul nostru, ca pe un altar. Crucea arată ruşinea noastră, iar nu a 
Domnului; din partea Domnului arată iubire. Deci gândul la ea ne face, pe de o parte, să ne ruşinăm si să ne 
căim de păcatele noastre si să luptăm împotriva lor, îmbrăţişând si noi Crucea cum a îmbrătisat-o Domnul; iar 
pe de altă parte, să ne înduioşăm de dragostea Lui cu care ne-a mântuit prin ea de păcatele noastre si să o 

slăvim. Aşadar, desigur că obiectele care ne aduc întristare si durere pentru pierderea unei persoane scumpe, noi 
nu le cinstim, dar Crucea Domnului nu ne-a adus întristare, ci bucurie si mântuire. Căci ea n-a fost, cum socotiţi 
voi, sectarilor, o simplă spânzurătoare, ci a fost altar de jertfa pe care s-a adus cea mai mare si mai preţioasă 
jertfă cu putinţă, pentru mântuirea noastră. 

Sectarul: Trebuie să cinstim pe Hristos, iar nu Crucea Lui, pe care El a murit. 

Preotul: Dar si în Vechiul Testament a fost cinstit nu numai David, ci si sabia cu care a ucis pe Goliat, căci si 
ea a fost tinutâ cu mare cinste în cortul sfânt lângă efod, după cum spune: Si a zis David câtre Abimelec: "N-ai 
cumva la îndemâna vreo suliţă sau vreo sabie? Căci eu nu mi-am luat nici sabia, nici altă arma...". Preotul însă a 
răspuns: "Iată sabia lui Goliat filisteanul, pe care l-ai ucis în Valea Stejarului; ea este învelită într-o haină, după 
efod..." (I Regi 21, 8-9). Deci cu atât mai mult trebuie să cinstim noi Sfânta Cruce, asezând-o în biserici, fiindcă 
altă armă ca ea, împotriva celui rău, nu există, ea fiind o sabie neasemănat mai puternica decât sabia lui David, 
căci prin ea a fost biruită puterea satanei. De aceea si Marele Apostol o numeşte puterea lui Dumnezeu, zicând: 
Cuvântul crucii, pentru cei ce pier, este nebunie; iar pentru noi, cei ce ne mântuim, este puterea lui Dumnezeu (I 
Cor. 1, 18). 

Sectarul: Dacă este vorba să cinstim Crucea, atunci trebuie să cinstim nu numai Crucea, ci si piroanele, cununa 
de spini, pe Pilat si pe Iuda, pe arhiereii Ana si Caiafa, pe ostaşii batjocoritori, pentru că tot atât au contribuit si 
aceştia, cât si Crucea, la mântuirea noastră. 

Preotul: Nu trebuie să cinstim pe Pilat, pe Iuda, pe arhierei, pe ostaşii batjocoritori si ucigaşi ai Domnului, 
pentru că trebuie să ţinem seama de intenţia pe care au avut-o ei când au contribuit la patimile si la moartea 
Domnului. Scopul lor era de a-L batjocori, de a-L ruşina si de a-L chinui, omorându-L ca să nu mai fie. Cât 
priveşte cununa de spini, piroanele etc, noi le cinstim si pe acestea, dar nu ca pe Cruce, pentru că nicăieri în 
Sfânta Scriptură nu ni se spune că am fi fost împăcaţi cu Dumnezeu prin ele, si nici n-au fost prefigurate în 
Vechiul Testament precum a fost Crucea. Iată deci pentru ce cinstim Sfânta Cruce mai mult decât pe acestea. 

Sectarul: Dacă este vorba să cinstim Crucea lui Hristos, atunci trebuie să cinstim numai Crucea cea adevărată, 
pe care a fost răstignit Domnul Iisus, iar nu si toate crucile făcute de oameni, pentru că acestea, fiind lucrate de 
oameni păcătoşi, nu pot fi sfinte si vrednice de a fi venerate. 

Preotul: Dar atunci si cu Biblia ar trebui să facem tot asa. Astăzi avem foarte multe Biblii si, prin asemănare cu 
cele ce spui dumneata, ar trebui să o respectăm numai pe cea originală, iar nu si pe toate celelalte tipărite de 
culegători si de tipografi păcătoşi sau necrestini. Aceasta ar fi însă ceva de neînţeles pentru un om cu mintea 
întreagă, cum de neînţeles este si obiectiunea de mai sus a dumitale. 

Sectarul: Crucea nu trebuie păstrată în afară, pe piept, în biserici si în case etc, ci înlăuntrul nostru, în suflet. 

Preotul: Cine o are în suflet, când o vede în afară se bucură. Cea din afară întăreşte pe cea dinlăuntru, căci 
totdeauna obiectele din afară trezesc si întăresc sentimentele cele dinlăuntru. De altfel, si crucea dinlăuntrul 
nostru, ca simţământ de evlavie, a fost produsă tot prin cea din afara. Dacă nu este în afară, nu poate fi nici 
înlăuntrul nostru. Cine este următor al Crucii lui Hristos, iubeşte si crucea cea dinlăuntru si cinsteşte cu evlavie 
si semnul ei din afară. 



Credinciosul: Dar care a fost scopul Domnului de a binevoit să moară pe Cruce? 

Preotul: La această întrebare ne răspunde dumnezeiescul Părinte Maxim Mărturisitorul, zicând: □ Acesta a fost 
aşadar scopul Domnului, ca pe de o parte să asculte de Tatăl până la moarte, ca un om, pentru noi păzind 

porunca iubirii, iar pe de altă parte să biruiască pe diavolul, pătimind de la el prin cărturarii si fariseii puşi la 
lucru de el. Astfel, prin faptul că S-a lăsat de bună voie învins, a învins pe cel ce nădăjduia să-L învingă si a 
scăpat lumea de stăpânirea lui". 

Credinciosul: Mai este vreun loc în Sfânta Scriptură care arată despre puterea Crucii si că de ea s-a slujit 
Mântuitorul spre mântuirea noastră? 

Preotul: Da, este. Auzi pe marele Apostol Pavel care se laudă cu Crucea Domnului si o socoteşte pe ea putere a 
lui Dumnezeu, zicând: Cuvântul Crucii, pentru cei ce pier, este nebunie; iar pentru noi, cei ce ne mântuim, este 
puterea lui Dumnezeu (I Cor. 1, 18). Si iarăşi zice: Iar mie, să nu-mi fie a mă lăuda, decât numai în Crucea 
Domnului nostru Iisus Hristos, prin care lumea este răstignită pentru mine, si eu pentru lume (Gal. 6, 14). 

Iar cum că prin Cruce s-a omorât vrajba si cum că prin Cruce a împăcat Mântuitorul pe oameni cu Dumnezeu, 
ascultă când zice: Căci El este pacea noastră, El care a făcut din cele două - una, surpând peretele din mijloc al 
despărtiturii..., ca, întru Sine, pe cei doi să-i zidească într-un singur om nou si să întemeieze pacea, si să-i 
împace cu Dumnezeu pe amândoi, uniţi într-un trup, prin cruce, omorând prin ea vrăjmăşia (Efes. 2, 14-16). Si 
iarăşi zice: Căci în El a binevoit (Dumnezeu) să sălăsluiască toată plinirea. Si printr-Insul toate cu Sine să le 
împace..., făcând pace prin El, prin sângele crucii Sale (Col. 1, 19-21). Si iarăşi zice: Ştergând zapisul ce era 
asupra noastră, care ne era potrivnic cu rânduielile lui, si 1-a luat din mijloc, pironindu-1 pe cruce. Dezbrăcând 
(de putere) începătoriile si stăpâniile, le-a dat de ocară în văzul tuturor, biruind asupra lor prin cruce (Col. 2, 14- 
15). 

Prin cruce S-a înălţat Iisus Hristos la mărire (Filip. 2, 8-9; Luca 24, 26; loan 17, 1). Dacă crucea ar fi fost lucru 
de ruşine pentru El, nu S-ar fi înălţat pe ea. 



DESPRE SEMNUL SFINTEI CRUCI 

Orice creştin care este adevărat fiu al Bisericii celei dreptmăritoare a lui Hristos si care trăieşte în viată cu 
evlavie si frică de Dumnezeu, când începe o sfântă rugăciune sau o termină, la începutul citirii unei cărţi sfinte, 
la începutul si sfârşitul unui lucru, la plecarea în călătorie si la întoarcerea din ea, când este tulburat de vreo 
frică, de vreo veste rea sau de oarecare gânduri rele, când se scoală si se culcă, când stă la masă si când se ridică 
de la masă, se însemnează pe sine cu semnul Sfintei Cruci, pe care îl face cu mâna pe fata sa, aducându-si 
aminte de puterea cea nemăsurată a Celui ce a sfinţit Crucea cu Preacurat si Preascump Sângele Său si ne-a 
lăsat-o nouă ca pe o armă nebiruită împotriva diavolului si ca pe un semn dumnezeiesc, după cum scrie în 
Scriptură: Dat-ai celor ce se tem de Tine semn ca să fugă de la fata arcului (Ps. 59, 4) si iarăşi: .. .însemnatu-s-a 
peste noi lumina fetei Tale, Doamne (Ps. 4, 6). 

Noi ştim că la rugăciune trebuie să ia parte si trupul nostru, cu toate mădularele sale. între acestea, mâinile au 
un rol important în exprimarea rugăciunii. Iată câteva mărturii din Sfânta Scriptură: 

1. Iacov a binecuvântat cu mâinile sale (aşezate în chipul crucii) pe fiii lui Iosif, după cum este scris: ...luând 
Iosif pe cei doi fii ai săi, pe Efraim cu dreapta sa în fata stângii lui Israel, iar pe Mânase cu stânga sa în fata 
dreptei lui Israel, i-a apropiat de el. Israel însă si-a întins mâna sa cea dreaptă si a pus-o pe capul lui Efraim, 
deşi acesta era mai mic, iar stânga si-a pus-o pe capul lui Mânase. înadins si-a încrucişat mâinile, deşi Mânase 
era întâiul născut. Si i-a binecuvântat... (Fac. 48, 13-15). 

2. Hristos a binecuvântat cu mâinile pe copii si pe apostoli. Despre binecuvântarea copiilor ne vorbeşte Sfânta 
Scriptură astfel: Si, luându-i în braţe, i-a binecuvântat, punându-Si mâinile peste ei (Marcu 10, 16). Iar despre 
binecuvântarea apostolilor ne spune: ...i-a dus afară până spre Betania, si, ridicându-Si mâinile, i-a binecuvântat 
(Luca 24, 50). 

3. Apostolii au aşezat diaconi, preoţi si episcopi prin rugăciune si punerea mâinilor (Fapte 6, 6; 14, 23; I Tim. 4, 
14), fapt pentru care taina preoţiei era numită "punerea mâinilor preoţiei". Tot prin rugăciuni si punerea 
mâinilor împărtăşeau Apostolii Sfânta Taină a Sfântului Mir (a împărtăşirii Sfântului Duh celor botezaţi) (Fapte 
19, 5-6; 8, 14-17 s.a.). împărtăşirea Sfântului Duh în această Taină se numea, de asemenea, "punerea mâinilor", 
spre deosebire de cea de mai sus care se chema "punerea mâinilor preoţiei". 

Prin urmare, la rostirea rugăciunii, trupul ia si el parte îndeosebi prin acest mădular al său care este mâna. 
Trebuinţa de a lua parte si trupul sau cel puţin un organ al trupului, la rostirea rugăciunii, rezultă din îndemnul 
apostolului: Slăviţi, dar, pe Dumnezeu în trupul vostru si în duhul vostru, care sunt ale lui Dumnezeu (I Cor. 6, 
20). Si în alt loc: Vreau deci ca bărbaţii să se roage în tot locul, ridicând mâini sfinte, fără de mânie si fără 
şovăire (I Tim. 2, 8). 

în Testamentul Vechi, de asemenea se practica rugăciunea prin participarea trupului, ca, de pildă, prin 
îngenunchere, plecarea capului, lovirea pieptului cu mâna, ridicarea mâinilor s.a. Psalmistul zice: Asa Te voi 
binecuvânta în viata mea, si în numele Tău voi ridica mâinile mele (Ps. 62, 5). Semnul Crucii în Vechiul 
Testament a fost prefigurat în binecuvântarea lui Iacov (Fac. 48, 14), în minunea despărţirii apelor Mării Roşii 
si a înecării lui faraon, în tinerea mâinilor lui Moise în chipul Crucii în timpul luptei cu Amalec (Ies. 17, 1 1-12). 

în Noul Testament, semnul Crucii se face astfel: se împreună primele trei degete de la mâna dreaptă - 
simbolizând Sfânta Treime - (degetul mare, arătătorul si cel mijlociu), iar celelalte două degete se tin strânse în 
palmă - simbolizând cele două firi ale Mântuitorului, firea dumnezeiască si omenească. Apoi se duc la frunte, la 
piept si la umărul drept si la urmă la umărul stâng, rostind cuvintele: în numele Tatălui (la frunte) si al Fiului (la 
piept) si al Sfântului Duh (de la un umăr la altul), după care zicem "Amin!" 

"în numele Tatălui" înseanmâ cinstirea lui Dumnezeu- Tatăl, Stăpânul tuturor. Coborârea mâinii la piept rostind 
cuvintele "si al Fiului" înseanmâ coborârea Fiului lui Dumnezeu pe pământ pentru mântuirea noastră. Iar 
ducerea mâinii de la umărul drept la cel stâng, rostind cuvintele "si al Sfântului Duh", înseamnă împăcarea 
noastră cu Dumnezeu si împreunarea cu El, prin harul Sfântului Duh adus nouă de Dumnezeu- Fiul. 

Sectarul: Nu avem trebuinţă de semnul Crucii făcut cu mâna, pentru că Dumnezeu nu cere slujirea mâinilor 
omeneşti, căci cei ce se închină lui Dumnezeu trebuie să I se închine în duh si în adevăr si nu în trup, după 
cuvântul apostolului: Dumnezeu... fiind Domnul cerului si al pământului, nu locuieşte în temple făcute de 
mâini, nici nu este slujit de mâini omeneşti, ca si cum ar avea nevoie de ceva, El dând tuturor viată si suflare si 
toate... (Fapte 17, 24-25). Iar Mântuitorul a vorbit femeii samarinence: Dar vine ceasul si acum este, când 
adevăraţii închinători se vor închina Tatălui în duh si în adevăr, că si Tatăl astfel de închinători îsi doreşte. Duh 
este Dumnezeu si cei ce I se închină, trebuie să I se închine în duh si în adevăr (loan 4, 23-24). Deci, închinarea 
trebuie să fie în duh si nu în trup, cu duhul, iar nu cu mâna, în semnul Crucii. 

Preotul: In citatul prim nu este vorba de semnul Sfintei Cruci făcut cu mâna. Aici se spune numai că pe 
Dumnezeu nu trebuie să-L slujim cu ostenelile mâinilor noastre, cum am sluji pe oarecare om mai mare al 
nostru. Dumnezeu nu are nevoie de asemenea slujitori, omul fiind atât de mic fată de El, încât în privinţa 
aceasta, ca si de altfel în orice privinţă, nu-L poate ajuta cu nimic. 

în citatul al doilea, de asemenea, este vorba de cu totul altceva, si anume, că în curând se va începe o epocă 
nouă, în care închinarea lui Dumnezeu (cultul dumnezeiesc) va fî mai aproape de desăvârşire, mai adevărată 
(lăuntrică si spirituală), iar nu ca pânâ atunci, aproape numai formală (exterioară si materială), legată de un 
anumit fel de lăcaş (templul), de o anumită localitate (Ierusalim, respectiv Garizim), de o anumită naţiune 
(iudei, respectiv, samarineni). Căci Dumnezeu este Duh si ca atare nu poate fî cuprins între zidurile unui templu 
oarecare, fie în Ierusalim, pe Muntele Sion, fie în Samaria, pe Muntele Garizim, si monopolizat acolo. El este 
pretutindeni si de aceea închinarea nu trebuie să fie legată de ceva material sau mărginit, ci trebuie să se facă "în 
duh", adică să fie internă (spirituală), cum nici la samarineni, nici la iudei nu fusese până atunci. Această 
închinare "în duh" este o închinare "în adevăr" sau adevărată - si aceasta va trebui să fie căutată si practicată. 
Dar prin aceasta nu înseamnă că se înlătură cultul exterior, ci numai că se pune mai multă bază pe cel interior, 
atât de nesocotit mai înainte; căci si cultul extern este necesar, dat fiind natura dublă a făpturii noastre, 
trupească si sufletească (Matei 6, 5-6; Rom. 12, 1; 1 Cor. 6, 15). 

Dacă voi, sectarii, cereţi de la noi numai închinare în duh, pentru ce voi, când vă rugaţi, plecaţi genunchii, vă 
plecaţi capetele, vă bateţi piepturile, vă ridicaţi mâinile, vă împreunaţi mâinile amândouă si alte multe 
manifestări de acestea aveţi în vremea rugăciunii? Pentm că si acestea sunt asemănătoare cu facerea semnului 
Crucii cu mâna, fiind participări ale trupului vostru la rugăciune. Oare credeţi voi că vă puteţi ruga vreodată 
fâră ca trupul vostru să ia parte la osteneala rugăciunii? Dacă ati fi nişte duhuri fără de trup, v-am crede, dar 
nefiind, niciodată nu vom crede aceste afirmaţii neîntemeiate pe adevăr. Ca si îngenuncherea, ca si plecarea 
capului, ca si metania sau ca si ridicarea mâinilor în sus la rugăciune, tot asa si semnul Sfintei Cruci făcut cu 
mâna, este un semn care arată o ţinută religioasă sau o stare sufletească de evlavie în fata lui Dumnezeu, Căruia 
trebuie să-I slujim si cu sufletul si cu trupul nostru (I Cor. 6, 20; Filip. 1, 20). 

Potrivnicii Crucii si ai semnului ei sunt vrăjmaşii Crucii lui Hristos (Filip. 3, 18-19). Semnul Sfintei Cruci va 
vesti venirea a doua a Mântuitorului nostru Iisus Hristos, după mărturia Sfintei Scripturi, care zice: Atunci se va 
arăta pe cer semnul Fiului Omului si vor plânge toate neamurile pământului si vor vedea pe Fiul Omului venind 
pe norii cerului, cu putere si cu slavă multă (Matei 24, 30-31). Acel semn este Crucea, deoarece ea este semnul 
puterii si al biruinţei lui Hristos (I Cor. 1,18; Col. 2, 15). Cu adevărat atunci se vor ruşina cu ruşine veşnică si 
căinţă toţi vrăjmaşii si hulitorii Sfintei Cruci; dar atunci căinţa lor nu le va mai folosi. 

Satana urăşte foarte mult semnul Sfintei Cruci, căci este arma cea nebiruită cu care Hristos a biruit si a prădat 
iadul, si de aceea îndeamnă pe toţi cei rătăciţi de la adevăr si care îi slujesc lui, să hulească si să vrăjmăsească 
Crucea lui Hristos, căci, după cum câinele fuge de bătui cu care a fost lovit, tot asa si diavolul fuge de Crucea 
care îi aminteşte că prin ea a fost biruit. 



Credinciosul: Dar prin care semn a mai fost prefigurată Crucea Domnului nostru Iisus Hristos în Sfânta 
Scriptură? 

Preotul: Crucea a fost închipuită cu taină în Legea Veche prin semnul "T" (Tau), care-i apăra pe cei ce îl aveau 
pe frunte (lez. 9, 4-6). Pentru noi, creştinii, crucea este pecetea lui Dumnezeu care păstrează nevătămaţi pe cei 
ce o au însemnată pe frunţile lor (Apoc. 7, 2-3). Vezi si la Apocalipsă 9, 4. 

